UNESCO Etxeak Urari, Giza Eskubideari eta Dibulgazioari buruzko I Topaketan parte hartu du\n‘Ozeanoak’ dokumentalaren estrainaldiarekin itxi zen ekitaldia eta han izan zen, besteak beste, Elena Espinosa Espainiako Ingurumen, Landa eta Itsas Inguruneko ministroa. Uraren gaiaren gainean munduko dibulgazio-proiektu handiena izan da ‘Ozeanoak’.\nLurraren Egunaren bezperan, CinTVek eta WASA Global Network organismoak Urari, Giza Eskubideari eta Dibulgazioari buruzko I Topaketa egin zuten Madrilen. Uraren gaian lan egiten duen nazioarteko organismoa da WASA GN, baita CinTV ekoizpen-etxearen bazkide estrategikoa ere. Proiektuarekin sentibera agertu diren organismo, erakunde eta enpresa pribatuetako ia 100 ordezkari bildu ziren ekitaldian. UNESCO Etxea ere gonbidatuen artean zen.\nWASA- GN erakundea uraren gobernagarritasunaren alde ari da nazioartean. Oinarri zientifiko unibertsalaren eta komunikazio gardenaren bidez uraren gaiari buruzko ezagutza laguntzen du, zehazki. CIN.TV, berriz, naturaren eta dibulgazioaren inguruko dokumentaletan, saioetan eta edukietan espezializatutako ekoizpen-etxea da.\nURA giza eskubidea eta bizitza-iturria dela azpimarratzeko eta mezu hori agintariei, gizartea aldatzeko lanean ari diren eragileei (Fundazioak, konpainia handien gizarte-erantzukizun korporatiboak eta erakundeetako gizarte-ekintzak) eta, oro har, herritarrei helarazteko sortu zen WASA-GN-en eta CINTV-ren arteko bat-egite estrategikoa. Bi erakundeen arteko elkarlan horri esker hainbat ekimen gauzatu dira gaur arte; azpimarratzekoa da, esaterako, ‘Ur-Munduak’ ekoizpena 2008an. Bai Espainian eta bai nazioartean hainbat ekitalditan zabaldu eta eman da lan hura. Gaur egun, berriz, beste hainbat ekimen ari dira mamitzen bi organismo horiek: Uraren Nazioarteko Katedra, gogoetarako tokia izan nahi duen gunea, prestakuntzaren bidez arazo unibertsal horri irtenbideak topatzeko espazioa; Ura, Giza Eskubidea eta Demokrazia gaian Harvardeko Unibertsitatearekin lantalde bat; eta beste hainbat ekimen Madrilgo Unibertsitate Konplutentsearekin.\nLas Letras Hotelean izan zen ekitaldia. Maria Teresa Quintela WASA-GN-eko kideak egin zituen aurkezlearen egitekoak eta Carlos Fernandez-Jaureguik (WASA-GN-eko CVO) eta Juan Antonio Domínguezek (Cin TV-eko Kontseilari Ordezkaria) gidatu zuten ekitaldia. Bi-biek era atseginean azaldu zituzten uztartzearen helburu handiak, ikus-entzunezko euskarrien laguntzaz. ‘Ozeanoak’ filmaren trailerra eta munduan uraren egoera zein den erakusten duten irudi zirraragarriak baliatu zituzten, besteak beste. Azalpenen ondoren koktel gozoan hartu zuten atsegin gonbidatuek.\nTopaketaren ondotik, gonbidatu guztiek Capitol zinemara jo zuten ‘Ozeanoak’ film dokumentalaren estreinaldia ikusteko. Uraren gaiari buruzko munduko azken dibulgazio-proiektu handia da aipatutako filma.\nUra eta Giza Eskubidea\nCarlos Fernandez-Jaureguik (WASA-GN-eko CVO) datu argigarriak eta sendoak emanez heldu zion ilunabarreko lehen gaiari. Munduan 1.200 milioi pertsonak ez dauka ur segurua eskura, eta halako bi dira, 2.600 milioi lagun, oinarrizko saneamendurik ez dutenak. Datu horien isla lazgarria da 3 segundotik behin pertsona bat hiltzen dela gabezi horiei loturiko gaixotasunen ondorioz. Bizitzeko, etxebizitza izateko edo hezkuntza jasotzeko eskubideak hor dira, baina ura bizitzeko oinarria izanik, ura eskura izatea eta uraren oinarrizko saneamendua izatea ez dira oraindik giza eskubidetzat onartzen. Hain zuzen, horren alde ari da lanean WASA –GN.\nOinarrizko behar hori planeta osoan aplikatua izan dadin laguntzeko eta, era horretara, milurtekoko helburua lortzeko (zerbitzu horiek falta dituzten herritarrak erdira murriztea), 50.000 milioi euro behar dira. Hori dela eta, funtsezkoa da erakunde guztien babesa, arazo larri horren garrantzia lehen munduko gobernu guztiei helarazteko.\nUra eta Dibulgazioa\nJuan Antonio Dominguezek (Cin TV-ko Kontseilari Ordezkariak) Ura bizitzarako balio oinarrizkoa dela zabaltzea eta horren dibulgazioa erakundeei begira ez ezik herritar guztiei begira egitea zein garrantzitsua den azpimarratu zuen.\nCin TV ekoizpen-etxeak bi lan handitan hartu du parte (‘Ozeanoak’ eta ‘Ur-Munduak’) eta bi-biak herritarrak arazoaren larriaz sentikortzeko lana betetzen ari dira jada; izan ere, lan horien hedapen masiboa askoz eraginkorragoa da nazioarteko bestelako sentikortze-bideak erabil ditzakeen edozein kanpaina espezifiko baino. ‘UR-MUNDUAK’ (ordu erdiko 26 kapituluko saila HD formatuan) 800 milioi lagun inguruk ikusi dute orain arte mundu osoan eta ‘OZEANOAK’, Jacques Perrin eta Jacques Cluzaud egileen ekoizpen handia, harrera bikaina izaten ari da kritikaren aldetik eta herritarren aldetik estreinatu den herrialde guztietan.\nUraren ezagutzarako funtsezko balioak ematen dituzten zenbait alderdi eta kontzeptu azaldu badira ere, oraindik asko geratzen da kontatzeko eta erronka asko gauzatzeko etorkizunari begira. Eta, ikus-entzunezkoak gero eta garrantzi handiagoa duen mundu honetan, “Ur Birtuala” kontzeptuak egiazko munduan duen esanahia izango da, beharbada, hurrengo erronka.\nWASA-GN erakundeak eta UNESCO Etxeak hitzarmena sinatu dute


Blog euskaldun batzuk aipatzekotan\nLuistxo Fernandez 2005/11/24 17:33\nAste honetan entregatzea tokatu zaidan bestea, IVAP-HAEEren Administrazioa Euskaraz aldizkarirako artikulu bat. Blog euskaldunen errepaso bat eskatu zidaten. Ale batzuk aipatzea zen koxka, irizpide arbitrario edo/eta pertsonal batekin eta, ondorioz, beste asko aipatzeke lagatzea...\nEnfin, bidali dut artikulua, eta aipatutako blogak hauek dira: Telezaborra | Etiope bat Martitzen | Sustatu | Kirolak | Superbai | Volgako Batelariak | Mahai jokoan | Argazkiyek | Tiraka Euskaldunen blogosfera txiki, interesgarri eta majoa\n(...) Aurki.com feed edo jarioen agregatzaile eta biltegi automatikoak, 200 bat blog edo izango ditu, egunero arakatzen dituen ia 300 RSS iturrien artean. Denetarik daude, eta irakurle bakoitzak, berea aurkitzen jakin beharko du. Nik ez dut uste, bereziki, guru, idazle handi edo aditu errekonozituen blog batean, bereziki nabarmentzekoa denik ikasle gazte baten bikatora pertsonal xaloaren ondoan.\nSinetsia bainago, guztiz, blogosfera eta elitismoa antonimoak direla.\nBaina, dena den, egin dezagun ale batzuen errepasoa, horretarako gonbitea jaso baitut Administrazioa Euskaraz aldizkaritik. Elitismo asmorik gabea: aipatu gabe uzten ditudanak merituz beteak izango baitira (tartean, nik ezagutzen ez ditudanak ere, jakina!: ez naiz orojakilea, eta ez ditut, inondik ere, blog euskaldun guztiak ezagutzen eta irakurtzen).\nKronista anonimo bat, telebista eta kontsumo-gizartea erretratatzen maisua. Kaustikoa eta argia. Umorearen bidez kronika sozial zehatza 21. mendeko Euskal Herrian.\nEtiope bat Martitzen\nKatixa Agirren bloga. 24 urte bete berriak ditu neska honek. Sexua, konbentzio sozialak, hiri bateko bizitza modernoa, lehen pertsonan kontatzen ditu prosa gardenarekin. Irakurle fauna bitxia ere badu erantzunetan: adin ertaineko gizon ezkonduak, susmatzen dut, neu bezalako jendilajea.\nSustatu blog bat da. Lehen euskal bloga, bai. Akaso, webloga. Aurrizki horrekin hornituta, badirudi beste berba bat dela: blog edo bitakora kolektiboa adierazteko. Euskarazko Internet esparruaren erreferentzia, 2001eko udazkenetik sarean.\nOrdiziako Jakintza ikastolan blog koadrila ederra dago. Irakasle batzuk hasi ziren, IKTeroak , eta ikasleak jarri dituzte haiek martxa bizian. Horien artean, 17 urteko baten batek egindako hau, kirol aktualitateari buruzkoa. Blog honen euskara mailak taliban baten kritika merezi izan zuen... Kasurik ez: animatu ditzagun gazteak, bai horixe!\nGoio Arana diseinatzaile arrasatearraren bloga. Diseinu grafikoaz jardungo balu bakarrik, orduan ere asko balioko blog honek. Baina hori baino gehiago da Superbai: begirada zorrotz bat, itxuretan eta irudietan, barruan dagoena ikusaraziko diguna.\nBost idazle, aldizkari batean papera gastatu beharrean, eskuz esku blog batean. Literatur kritika eta abarrak. Bereziki interesgarria, gordin eta sarkastikoagatik, Irakurri gabeko liburuen kritikak. Aurpegia behar da, gero.\nImanol Murua Uria kazetariaren bloga. Berria egunkaria blogintzan hastea notizia ona izan da 2005. urtearen bigarren zati honetan. Blogari sorta majoa hor (Anjel Lertxundi, tartean, adibidez). Nik gehien apreziatzen dudana Muruarena da: politikaren inguruko blog on bat. Paperean kabitzen ez zaizkionak ekartzen ditu maiz blogera, gainera. Akaso konturik interesgarrienak horiexek ez ote diren pentsatzen hasia nago...\nJuan Joxe Agirre azpeitiarraren foto-bloga. Argazki ederrak, komentario labur batzuekin. Ez da askoz gehiago behar.\nAdministrazioa euskalduntzen, bai horixe. Barrutik, ausart, argi eta garbi azaltzen nor diren, zer nahi duten.\nIsildu ditudanak, barka biezadate, promoziotik kanpo uzteagatik. Bloga idazten duenak ere izaten du kezka bat, ea zenbatek irakurtzen duten. Audientziaren obsesio hori duenari, lasai egoteko aholkatuko nioke. Etorkizunean, denok izango ditugu 15 harpidedun, esan zuen batek Andy Warholen esaldiari bira emanez. Bai, mikroaudientzia du blog bakoitzak, baina horrek, ondo erreparatuta, zera esan nahi du: munduan diren milioika blogen artean, hamabost lagunek, zeurea irakurtzea erabaki dutela apropos. Sekulako balio erantsia du horrek, erantzukizun pertsonal handia ere bai, nere ustez. Kalitateko audientzia, duzu, bai horixe: munduan bakana zara haientzat.\nBlogosfera eta elitismoa\nLuistxo Fernandez 2005/11/24 09:47\nBlogs & Beers 2.0ra begira artikulu parea kargatuko dut Hilerrian. Entregatzea tokatu zait-eta, zutabea Irutxuloko Hitzan, eta blogosferaren gaineko errepaso bat Administrazioa Euskaraz aldizkarirako.\nDena den, nireak baino mamitsuago Andu Lertxundik gaur bere blogean argitara eman dituen tesiak hala nola Martin Luterok elizako atean itsatsi zituenak.\nJarraian, Hitzarako artikulua. Igandean, Bilboko Kafe Antzokian, gehiago. Blogosfera eta elitismoa\nEztabaida interesgarria dago euskal hedabideetan, baina ez da gurea esklusiboa, gaztelaniaz ere ikusten dut nik.\nBlogosferarekiko mesfidantza berri bat nabari dut.\nGauza bat egiten zait deigarria niri. Orain arte, blogosferak edo Interneteko zorook izan dugun kritika nagusia zera izan da: elitismoa. Elite teknofilo edo teknokratiko bat garela, enteradillo bat izan beharra dagoela Interneteko saltsa hauetan ibiltzeko. Koxka bat gorago gaudela, jende arruntaren gainetik.\nOrain, alderantzizko kritika ikusten dut noizbehinka. Zabarkeriaren ate guztiak daude irekita blogosferan: ez dago kalitate-kontrolik; txororik txoroenak, euskararik okerrenak, bermea du blogosferan (adibide argia, honena, IKTeroen ikasle baten blogean eta Teknosexuan azaldu zen troll talibanikoa). Eta hori ez da ona: esentzia zuzenak hedabide tradizionaletan hobeto gordetzen dira.\nBi akusazioak ezin dira egiazkoak izan. Edo elitista da blogosfera, edo denentzako irekia dagoen komuneko zuloa da. Bi gauzak batera, ezinezkoa da.\nNire iritzia argi dago: blogosfera elitismoaren antonimoa da. Nor bere lerro editorialaren jabe da, bakoitza bere mikroaudientziaren jabe, bere blog-sorta propioaren jarraitzaile, libre beste blog batzuetan erantzuteko, eta berak jasotzen dituen erantzunak nahi bezala baloratzeko. Bakoitza libre eta autosufizientea da bereak idazteko, eta bere irakurketen puzzlea osatzeko. Berdintsu jokatzen dute, alde horretatik, 17 urteko messenger-erabiltzaileak edo profesional adituak.\nHorregatik, bigarren kritika berri hauek onuragarriak dira, bederen, elitismoa non dagoen argiago uzteko.\nDuela gutxi, kazetari batek blogintzaren inguruko galdera batzuk zuzendu zizkidan: "Ez al ditugu blogak moda bat direlako sortzen? Badirudi bloga ez badaukat, ez naiz inor pentsatzen duela jendeak..."\nPentsakizun eta galdera guztiz arrotzak egiten zaizkit niri. Bloga ez duen jendea oso oso normala dela pentsatzen dut nik. Bloga dutenak bezain normala.\nOrotariko Euskal Hiztegiaren paperizazioa\nLuistxo Fernandez 2005/11/23 18:13\nBerrian izenburu parea irakurri nuen joan den astean. OEH, Orotariko Euskal Hiztegia, aurkeztu zela bere edizio osoan, eta zera omen da hau: Euskaldunon hiztegi, "orotariko, orokor eta ororentzakoa".\nEta beste hau ere bai: Hurrengo urratsa, hiztegia digitalizatzea.\nBa ez, oro-oro-oro, baina gauza bat ez da hiztegi hau. Ez da ororena. Copyright zehatza daukate liburukiek:\n© Luis Michelena & Ibon Sarasola\nDiru publikoak ordaindu duena, jabetza zehatza du, ez da publikoa. Sarasolari diodan errespetu guztiarekin, hau esan beharra dagoela uste dut. Bestalde, ezer partikularrik ez du honek: diru publikoekin sortzen diren edukiak pribatuak izaten dira Euskal Herrian.\nNik ez dut eskubiderik Sarasolaren lana hartu, eta, demagun, Z letrakoei errepasoa eman eta bertsio hobetua kaleratzeko. Ez nik, ezta IÃ±aki Segurolak ere.\nBestalde, lan honen digitalizazioarenak txistea dirudi. Lan hau digitala zen, eta paperizazioa da joan den astean aurkeztu zena. Artikulu honetan badaude kexa batzuk, lanak Interneten behar lukeela. Edorta Jimenezek ondo esan du: Sarean jartzen edo CD formatuan ateratzen ez badute, alferrik da. Liburuki batzuk erosi izan ditut, baina oso garestiak dira eta denak erosterik ez daukat. Amorragarria da lan hori egina dagoela jakin eta ezin erabili izatea. Bitartean, hobe ez balego. Neure buru osasunarentzat mesedegarriagoa litzateke ez egotea.\nEdozein modutan, digitalizatuko da. Egongo da enkantea, irabaziko da kontratu hori, eta kobratuko da digitalizazioa. Ez pentsa, jakina, horrek hiztegi osoa saretik zeurera ekartzen lagunduko dizunik. Banaka-banakako termino bilaketa jarriko dizute, beti bezala. Izan ere, digitalak paperak bezainbesteko copyrighta izango du, eta hura kopiatzea ere debekatuta egongo da.\nGauzak ez dira derrigor horrela izan behar. Datubase digitala, bere horretan libre jarriko balute, eskubidez libre, eta bere osotasunean, diseinurik gabe esan dezagun, ez litzateke eurorik gastatu beharko digitalizazioa ordaintzen: nik uste honek, eta hark, eta besteak kopia digital bruto horren bertsio hobetuak laster asko plazaratuko zirela... Eskola aplikazioetan CDetan banatzeko, ez dakit zer bilatzaile osatzeko, iparraldeko modismoen datubasea sartzeko Eke.org-en. Jakintza handi hori biderkatzeko boluntariorik ez litzateke faltako, jakintza horri balio erantsia emateko jende kapaza egon badagoelako.\nLeire Narbaiza eta Fernando Muniozguren, pentsazale zein euskalari\nLuistxo Fernandez 2005/11/21 16:48\nGaur Leire Narbaizak eman du bere blogaren berri: Kalamuatik Txargainera\nJoan den astean inauguratu zen beste eibartar batena, Fernando Muniozgurenena, izenburu zuzenekoa: Hau, hori ta bestia, joik buruakin postia\nBi blogistak, eibartarrak, euskaltzale eta pentsalari biak, pentsazale eta euskalari. Iazko hasierako inpultsotik hona, ez zen blogista eibartar berririk animatu Eibar.org-eko komunitatera etortzen.\nOngi etorri biok euskaldunon blogosferara.\nNeure interesen lainoa\nLuistxo Fernandez 2005/11/17 14:57\nMicrosiervoseko sarrera honetan ikusi dut tagroll zer den.\nDel.icio.us faboritoen bilduma sozialean neuk bildu ditudanak, nola dauden laino batean.\nSustatuko Jamaika atalerako kargatu ditudanak, sustaturako etiketa edo tagarekin, haiek nagusi. Sustatuk ere badu bere laino propioa, eta Tagzanian ere badaude, erabiltzaileena eta etiketena, azken hauetan 400 alera mugatuta.\nErdaraz hitzaldia Bilboko Euskaldunan\nLuistxo Fernandez 2005/11/16 13:24\nEgin behar ez dena egin nuen atzo: erdaraz eman hitzaldia Bilbon, Eusko Jaurlaritzaren Kultura Sailak antolatutako gauza batean.\nLotsatuta nago. Eskatu zidatenean ez nuen pentsatu biltzar handi samar bat izango zela. Pentsatu nuen, jasotako eskaeragatik, kontsultoreen arteko bilera erdipribatua zela. Eta erdaraz prestatua eroan nuen.\nBaina, tira, hori ere ez da aitzakia nahikoa. Ez daukat defentsarik.\nBiltzarraren kritika bat Patxi Gaztelumendiren blogean: Eta nire aurkezpen erdalduna hemen.\nLuistxo Fernandez 2005/11/14 15:53\nAsteburuan ikusia, The Constant Gardener, el jardinero fiel. Oso oso film ona. Hala iruditu zitzaidan asteburuan. Le Carre-ren izena irakurrita, uste nuen espioein thriller geopolitiko bat izango zela, eta, hara!, The English Patient eder haren beste bertsio eder bat iruditu zitzaigun. Ez bakarrik Ralph Fiennes delako protagonista, beste paralelismo mordoa ere bai... Baina ez ditut destripatuko.\nSheraton hotelean Bilbon\nLuistxo Fernandez 2005/11/14 15:48\nMezu honek ez du kontzientzia sozial handirik, abisatzen dut, eta bereziki desegokia gerta daiteke Julen Gabiriak Eibartarrak zerrendan bota dituen egiekin bat bazatoz.\nBaina, bai, alfonbra gorrietako Neo-Bilbao berri eta distiranteko zati bat ezagutu dut nik asteburuan, eta komentatu nahi dut. Ez, ez dut Bilbo Zaharra bisitatu (portzierto, ziber-aktibismo pixka bat han aste honetan, katalanez gehiago euskaraz baino itxuraz). Asteburuan bisitatu dudana Sheraton Bilbao hotela izan da.\nMarabilla bat da. Eta lortu daitezkeen prezioetan, edozeini gomendatzeko modukoa. Talasoak eta agroturismoak, edo minihoteltxoak modan daude, baina bueno, prezioetan askoz harantzago joan gabe, Sheraton bisitatu daiteke. Harantzago barik, honuntzago, segun eta zerekin konparatzen dugun.\nGaur Joxe Aranzabalek komentatzen du Aisia kateko hotel bat, UrduÃ±akoa: sare horretako gertuena Eibar.org-etik, Deban, talaso-hotel berria, Kresala, eta bertan habitazio bikoitza hartzea, orain web bidez ikusi dudanez, 74 euro. Ez armosurik eta ez talasorik prezio horretan: gaua.\nBa asteburua Sheratonen 70 eurotan hartu genuen. Ez joan bertara mostradoretik halakorik hartzera, ze bertan igual 250 euroko gelak besterik ez dizkizute emango. Baina Internetetik egin eta 70 euroko gelak aurkituko dituzu. Edo pakete apur bat garestiagoak, Guggenheimeko sarrerak eta bufeta barne. Hori bai, bide batez, erreserba egitean esan Starwood Preferred Guest programan sartu nahi duzula: doan da, propaganda bidaliko dizute gero mordoa, baina bueno, beste okerrik ez.\nBa horrekin bazoaz, eta lekua badago, gela oraindik hobea emango dizute (asteburuetan oso posiblea, ze badirudi negozioekin astegunetan beteago dagoela hotel hau), eta Starwood bezeroen beste txorakeriak ere bai: kafea gelara nahi duzunean (doan), eskatu batak, listerine, edozer, dena etxera. Gero, suposatzen dut 10 Sheraton bisitatzen badituzu, 11. doan emango dizutela edo holako zeozer. Baina hori baino lehenago ere, klub horretakoa bazara, ba bentaja ederrak.\nHorrez gainera, piszinatxo klimatizatua, aire librean baina estalia (6. pisuan), gimnasioa eta sauna doan, Internet doan (gela batean bi ordenadore bakarrik, baina asteburuetan libre samar). Piszina, lastima, konponketetan azaroan: abendurako zabalik berriro, esan ziguten. Eta gela zoragarri batzuk. Eraikuntza ere, ikusgarria da. 8 pisu altu den hall hutsa barruan... bertigoa dutenentzat ez oso ona. Euskararen aldetik, informazio gutxi, baina gauza batzuk badituzte euskaratuta. Jatetxe bi dituzte. Ba lujo samarrekoa, baina kafetegian menu ederra 15 eurotan.\nSentitzen dut, Julen, baina benetan gomendatu beharra neukan.\nHegan Euskal Herrian Google Earth-ekin\nLuistxo Fernandez 2005/11/10 18:19\nAukera berria Tagzanian. Lehen tag eta erabiltzaile orrietan zegoen KML harpidetza batera lotzeko modua, baina orain kokapen bakoitzak du bere KML fitxategia, ez harpidetzakoa, baizik eta behin klikatu eta gordetzekoa (nahi baduzu, bestela ez gorde eta kitto).\nAukera hau Google Earth aplikazioarekin batera erabiltzen da. Hondarribiko aireportuko puntu honetatik, adibidez, egin klik KML-an, eta hegazkinean barik, Google Earth-en egingo duzu hegan, azkenean honekin topo egiteko:\nHau ez da Internet, hau Mozilla da\nLuistxo Fernandez 2005/11/10 16:38\nAmatiÃ±oren mezu hau Eibartarrak zerrendan irakurri ostean, burutazio txiki bat.\nAtzo gure seme Peru ordenadorian jarri zan apur bat. Handik unetxo batera, Tostarica.com bisitatzen ziharduan, galleta batzuekin zetorren orri bateko klabe batzuekin joko batzuetan sartzeko edo... Esan netsan: ze, Peru, Interneten? "Ez, hau ez da Internet, hau Mozilla da."\nInternet (Explorer) Ikastolakua izango da, etxekua beste zeozer... Gixajue gero umie, Microsoft ikasi bihar, eta eskola publikuan gainera, denok pagautako lizentziekin!\nLuistxo Fernandez 2005/11/03 12:08\nMadrilen eman nuen aurkezpena PDF gisa argitaratu dute Webdosbeta kongresuaren gunean. Eibarko bi produkturen irudiak aurkeztu nituen, injinerutzako tradizio industrial baten parte izan nahi dugula azaltzeko, eta PDFan agertzen ez badira ere, hemen dituzu haien web helbideak:\nEl Casco grapadorak"\nIkusi, Peru ze majo, kortxoa kentzen sagardoari etxean Domusantu egunean.\nBadugu lanen bat esku artean Madrildik bueltan. Martin Varsavskyren FON proiektuarentzat mapagintzan dihardugu, Bizkaiko enpresa batekin batera, Alianzo-rekin. Tagzaniari esker lortutako enkargu bat.\nMapamovil blog berrian utzi ditut pista batzuk, Madrilen ezagututako gauza interesgarrien inguruan.


azpimarratu - Elhuyar dictionaries\nazpimarratu, azpimarra(tu), azpimarratzen\n1 du ad. subrayar\norrialde horretan lerro lodiz azpimarratzea merezi duen esaldia dago: en esa página hay una frase que merece subrayar con una línea de gruesa\n2 du ad. recalcar, remarcar, insistir, hacer hincapié, poner de relieve\ntxostenaren amaieran gure helburuak zein diren azpimarratuko dugu: en el final del informe remarcaremos cuáles son nuestras metas\nazpimarratu, azpimarra(tu), azpimarratzen *Examples are automatically obtained from dabilena\n...azpimarratu\tIkusleen harrerari dagokionez, azpimarratu Ikusleen harrerari dagokionez, ...\n...r ezkutatzeko ez duela eta «errugabea» dela azpimarratu zuen. Halaber, CONIren agiririk ez duela jaso zehaztu zuen....\n...ko zuzendari Aurelio Sagasetaren gidaritzapean. Sagasetak azpimarratu du interpretatuko dituzten piezetako batzuk elizak dauden i...\n... beltza izanik ere, txosten politiko sindikalean azpimarratu nahi izan da aukeraz beteriko testuingurua dela...\n...n duten zerbitzuaren kalitatean eragin zuzena dutela azpimarratu du, hala ere, Manolo Urrozek. EILASeko kide da, baina bat e...\n...naren alde onak eta alde txarrak xehekiro azpimarratuz liburua osatzea.\n...kazetarien aurrean, eta halako ekitaldien garrantzia ere azpimarratu zuen. «Minak batzen gaitu biktima guztiok, eta nik ez dut b...\n... Legea. Irizpen honen ondorioetarako, 16. artikulua azpimarratu behar dugu. Hona hemen...\n...o ikerketaren laburpena eta ondorio nagusiak. Bereziki azpimarratzen dira eguneroko bizimoduaren azterketa, pertsona horiek ...\n...alderdi bi azpimarratu zituen: alde batetik, egileak egindako ...\nBisitariek inkestan adierazi dutenez, "oso gustura" geratu dira, zaharberritze eta arkeologia-obrak zuzenean ikusteko esperientziagatik, eta azpimarratu dute "munduan parerik ez duela".>\nLos participantes destacan en las encuestas su "alta satisfacción" por la experiencia de ver en directo obras de restauración y arqueología y subrayan que se trata de "algo único en el mundo".\n2005/01/26 Fitur2005en parte hartzen duten profesionalek bisita gidatuen "izaera-dibulgatzailea" azpimarratu dute.>\n26/01/2005 Profesionales de la Feria Internacional de Turismo, Fitur 2005, subrayan el "carácter divulgativo" de las visitas guiadas.\nAurkeztutako lan gehienak "bikainak" zirela azpimarratu zuen Epaimahaiburu José María Solitario artistak ere.>\nSu presidente, el artista José María Solitario, subrayó la "excelente calidad" de la mayoría de las obras presentadas.\nZientzia eta Berrikuntzako Ministerioaren idazkari nagusi, Juan Tomás Hernanik berrikuntzaren garapenean udalek duten garrantzia azpimarratu du eta sarea osatzen duten hiriak animatu ditu “ekonomi berritzaile, jasangarri eta kalitatezko enpleguak sortzeko gauza den baten alde lan egitera”.>\nAgintariak azpimarratu egin du ZF Lemförder TVA enpresak kalitatearekiko eta aliantzak lortu eta handitzen jarraitzeko hartu duen konpromisoa.>\nEl dirigente ha subrayado el compromiso de la empresa ZF Lemförder TVA con la calidad y su apuesta por las alianzas para seguir creciendo.\nAzken batean, Zabaletak azpimarratu duenez, “etorkinen eskubide eta askatasun demokratikoak bermatu” nahi dira.>\nEn definitiva, persigue “garantizar los derechos y libertades democráticas de las personas inmigrantes”, recalcó Zabaleta.\nSailburuak etorkinen inguruan “batere inozoak ez diren eta aurreiritziak iraunarazteko baino balio ez duten ohiko esaera errotuei” aurre egiteko deia egin du, eta krisialdi ekonomikoko garai hauetan “zintzotasunaren eta aniztasunarekiko errespetuaren argi gorriak semaforo moduan ezarri” behar direla azpimarratu du.>\nLa consejera hizo un llamamiento para combatir expresiones “habituales y arraigadas que no son inocentes y solo contribuyen a perpetuar prejuicios” sobre los inmigrantes y recalcó que en estos tiempos de crisis económica es necesario “establecer a modo de semáforos, las luces rojas de la decencia y respeto a la diversidad”.\nInoiz ez genuen pentsatu Txuri ta Beltz platera (odolkiz eginiko Baztango plater tipikoa) jango genuenik Mexikon', azpimarratzen du Ezeizak.>\nNunca se nos hubiera ocurrido que comeríamos Txuri ta beltz en México (morcilla blanca de cordero y morcilla negra que hace de condimento del plato)', recalca el músico.\nOraintxe oso gustura nabil», azpimarratzen du ikasleak.>\nAhora mismo su aprendizaje me resulta muy gratificante», recalca la estudiante.\nEusko Jaurlaritzak argitaratu berri duen aldizkari batean proiektuaren analisia egin da eta horretan esperientziaren garrantzia azpimarratzen da, hiriko mugikortasun kultura berriari mesede egingo dioen ekintzatzat joz.>\nEn el análisis del proyecto, presentado en una publicación de Gobierno Vasco que ha visto la luz esta semana, se remarca la importancia de esta experiencia como una acción para contribuir a una nueva cultura de la movilidad urbana.\nIa sei aldiz gehiago”, azpimarratu du.>\nCasi seis veces más”, ha remarcado.\nEuskal Etxea duela 60 urte baino gehiago sortu zela esan zuen, eta gaur egun zazpirehun bat bazkide dauzkala, azpimarratuz ondotik, harreman azkarrak dauzkatela Argentinako euskal etxe guztiekin eta baita Eusko Jaurlaritzarekin ere.>\nComentó que el Centro Vasco local fue creado hace más de 60 años y que en la actualidad tiene alrededor de 700 socios, remarcando luego que la institución mantiene un vínculo fluido con todos los centros vascos de Argentina y con el gobierno vasco.\nZentzu honetan, ENAIko zuzendariak dagoeneko diru laguntzak eta bekak prestatzen ari direla azpimarratzen du, lehenbailehen argitaratzeko asmotan.>\nEn este sentido, el director de ENAI remarca que trabajan para publicar cuantos antes convocatorias de ayudas y becas.\nBere arauketan bere autonomia azpimarratzen da: Euskal Autonomia Estatutuak zuzenean araututako erakunde publikoa da eta kontrolatzen dituen Administrazio publikoetatik independientea, jarraibideak bakarrik Legebiltzarretik jasotzen dituelarik (beranduago azalduko dugu, Arartekoaren eta Euskal Parlamentuaren arteko harremana aztertzean, jarraibide hauek orokorrak direla, bere jarduera arruntean eraginik ez dutelarik).>\nEn su ordenación se remarca su autonomía: es una institución pública regulada directamente por el Estatuto de Autonomía vasco e independiente de las Administraciones Públicas que fiscaliza, recibiendo únicamente instrucciones del Parlamento (explicaremos a posteriori, al analizar la relación entre el Ararteko y el Parlamento Vasco, que estas instrucciones son genéricas, sin que influyan en su actividad ordinaria).


Vitoria-Gasteizko Udalaren web-orria - Anari kontzertuan. Principal Antzokia\nAnari kontzertuan. Principal Antzokia\nEguna: 2021/06/11, hasiera ordua: 19:00, amaiera ordua: 20:00\nEuskal musikaren panoramako ahots pertsonaletakoa, 1996. urtean bere izena zeraman Anari diskoa kaleratu zuenetik. Geroztik, Habiak, Zebra, Irla Izan edo Zure aurrekari penalak eta Epilogo bat diskoak grabatu ditu.\nHogei urteko ibilbidean musikari anitzekin kolaboratu badu ere, ondoan izan ditu hasieratik, besteak beste, Mikel Txopeitia, Xabier Olazabal edo Karlos Osinaga. Bere ahots hautsi eta leunarekin batera, Anari den soinu pertsonala sortu dutenak.\nKritika espezializatuak hasieratik bere musikari ibilbidea Euskal Herriko ahots garrantzitsuenen artean kokatu badu ere; egun, bada bere hitzen balio poetiko eta literarioari erreparatuz, gure literaturaren panoraman leku esanguratsuan kokatzen duenik.\nPrezioa: 18-12-6 euro\nEzin da sartu aretora hiru urtetik beherako adingaberik 0-3 urteetako haurrentzat ez diren emanaldietara.12 urtetik beherako haurrak ezin dira bakarrik joan Antzoki Sareko ikuskizunetara. Beti heldu edo tutore batek lagunduta joan behar dute. Hamabi urte betetakoan bakarrik joan ahal izango dira, gurasoek edo tutoreek behar bezala sinatutako baimen batekin. Baimen hori aretoko langileei aurkeztuko diete.


Txakurren jabetza arduratsua bultzatzera dator Txakur Eredugarri Programa - Beasaingo Udala\nTxakurren jabetza arduratsua bultzatzera dator Txakur Eredugarri Programa\nArgitaratua: 09 Ekaina 2020\nUdalerriko txakur jabeak arduratsuak izateko eta herritarren arteko bizikidetza hobetzeko, ekimenez beteta datorren programa sustatu du Udalak\nHerritarren arteko bizikidetza eta udalerri atsegin, txukun, eroso eta bizigarria izateko helburuari jarraiki, programa berri bat jarriko du abian Beasaingo Udalak. Ekimen hau udal gobernuak bere legealdi planean zeukan aurreikusita eta pertsonen ongizatean eragingo du. Kasu honetan txakurren eta pertsonen arteko elkarbizitza hobetzera dator eta animalien jabetza arduratsua sustatzea du xede.\nCovid 19aren eraginez, martxoan abian jarri behar zen programa hau etenda geratu zen eta oraingo egoera berria aprobetxatuz berreskuratu da. Beasaingo Udalak programa hau elkarlanean burutuko du Arriaran auzoan kokatuta dagoen Kangune txakurren trebakuntzan espezializatutako zentroaren laguntzarekin.\nHerritar orori zuzenduta\nEgunetik egunera, handitzen doa maskota kopurua udalerrian. Horregatik, ezinbestekoa da txakurrak dituztenen eta ez dituztenen arteko elkarbizitza eta harreman egoki baterako baliabideak eta bitartekoak eskaintzea.\nHasiera batean txakur jabeei soilik zuzendutako programa badirudi ere, gainontzeko herritarrentzako ekimenak ere badaude; honen adibide da “Txakurren Hizkuntza” izeneko saioa. Bertan, haur eta nagusientzat hitzaldi bana emango dira animalia hauengana nola gerturaru eta beraiekin nola jokatu erakutsiz.\nFormakuntza eta kontzientziazioa\nTxakur eredugarri programak, bitarteko ezberdinak erabiliz, txakurren eragina eta hauekin harremana izan dezaketen eremu eta eragile guztiengana iritsi nahi du. Programa garatzeko bi fase izango dira:\nUda aurretik, heziketarekin zerikusia duten “Heziketa jolasak” deituriko bideo tutorial sorta argitaratuko da udalaren youtubeko kanalean, astero bat. Guztira sei izango dira abuztua bitartean. Txakur jabetza arduratsua sustatzeko eta jabeak horretaz kontzientziatzeko, txakurrarekin lotura lantzeko jolasak erakutsiko dira hainbat ariketen bidez. Horretaz gain, on line formakuntza ere eskainiko da Beasaingo “Neu” eta “Beasain” albaitaritza kliniketako arduradunen eskutik.\nBigarren fasea udazkenean hasiko da Txakurren Asteburuarekin. Besteak beste, adopzio pasarela eta tailerrak burutuko dira txakurrenganako sentsibilizazioa lantzeko. Bide batez, animalien elkarte desberdinak bertan egongo dira aurrera ematen duten lana ezagutzera emateko.\nSaio presentzialak izango dira nagusi hemendik aurrera. Merkatariekin “Txakur lagun” ekimena garatuko da eta txakurrekin sartu daiteken denda edo aretoek izenburu hau daramaten zigiluekin identifikatuko dira. Txakurrak sartu ezin direnetan aldiz “Txakur Zaindari” izenez, kanpoan non lotuta edukitzeko azpiegiturak jarriko dira. Honetarako, zigilua lortzeko atxikitze kanpaina bultzatuko da tokiko merkataritzan.\nProgramaren barnean garrantzi nabarmena izango du “Jabe Eredugarri” izeneko formakuntza intentsiboak. Hamabi saio presentzial egingo dira bi ziklotan, Irailean eta Otsailean hasiz hurrenez hurren. Behin saio hauek beteta, txakur-jabe bikoteei azterketa bat egingo die hezitzaile-aztertzaile batek, gainditzen duenari txakur heziketa titulu ofizial bat luzatuz.\nGuzti honetaz gain, txakurrekin sozializaziorako paseoak egingo dira ostegun arratsaldetan eta 2021ko ekainean, amaiera emango zaio urtebeteko programari euskal artzai txakurren erakustaldiarekin.\nTxakur parkeetan hobekuntzak\nUdal gobernuak aurreko legealditik lantzen jarraitzen duen gaia da txakurren eta herritarren arteko bizikidetza. Gogoan izan behar da gaurdaiño udalerrian lau txakur parke egokitu direla azken hiru urteetan; Ezkiaga auzoan, Urbieta etxearen atzean, Zaldizurreta kalean eta Igartzako Monumentu Multzoan.\nDena den orain arte hesitu eta gorde diren eremu hauetan antzeman diren beharrei irtenbidea emango die Udalak datozen hilabeteetan. Horrela, argiteria hobetuko da, txakurrentzako edateko iturri berriak jarriko dira eta sarrera gehiago egokituko dira.


EUSKAL YOUTUBERRAK - Mingainak Dantzan\nBy Mingainak Dantzan\t21/07/2017 febrero 12th, 2018 No Comments\nDenok ezagutzen dugu YouTube. Etxean aspertuta gauden arratsalde euritsuetan gure lagun min bihurtzen da plataforma hau. Katutxoen bideo dibertigarriak, bideoklipak, pelikula bat… eta youtuberrak. Azken urteotan oso famatu egin diren youtuberrak.\nBaina joan gaitezen urte batzuek atzerantz. Orduan youtuber hitza existitu ere ez zen egiten! Gaur egun, berriz, ikaragarrizko indarra hartu du. Imagina, umeek youtuber izan nahi dutela esaten dute jada! Mundu guztian zehar hedatu da moda hau eta edozein hizkuntzatan aurki ditzakegu bideoak. Bai, euskaraz ere bai! Euskal youtuberrak existitzen dira. Zoritxarrez, fama gehien dutenak gaztelaniaz aritzen dira, esaterako, Hola Julen edo Sara Baceiredo.\nBaina ez larritu, fama duten, interesgarriak eta dibertigarriak diren eta maiz euskarazko bideoak igotzen dituzten youtuberrak ere badira! Horien artean dago, esaterako, Iban Garcia. Azkoitiko mutil honek Gu ta Gutarrak saioan ere parte hartu zuen kuxkuxero moduan eta bertan egin zen youtuberren lehiaketa ere irabazi zuen. Bideo entretenigarri eta dibertigarriak igotzen ditu; tarte on bat pasatzeko bikainak! Badira euskaraz aritzen diren beste youtuber batzuek ere, adibidez, Maitane Segurola edo Aiora Probatxoa.\nEuskaraz kontsumitu eta tarte eder bat pasatzeko bikainak dira euskal youtuber hauek, beraz badakizu, zoaz ikustera!\nHona hemen hainbat euskal youtuberren kanalak:\nDespertaVlogsEUS (Iban Garcia): https://www.youtube.com/channel/UCJjM91r4QgwAUPj6GD2gmEg\nMaitane Segurola: https://www.youtube.com/user/maitanesegurola\nAiora Probatxoa: https://www.youtube.com/channel/UCG55k8XBvG1ZFLusRl84QKw\nSuper Txope: https://www.youtube.com/channel/UCDQrjoiCQPi-f8n7UhsN9vA\nSuper Pagola: https://www.youtube.com/channel/UCAOqBWgHeD_4eza-8S6Gh4Q


Aurrekoa Martxoak 13 Igandea Hurrengoa\nMartxoak 12 - 13 • 19:30 • Victoria Eugenia Antzokia (Erdialdea) Antzerkia eta Dantza\nMigrazioa mugimendua da. Mugitzea, funtsean, gorputz bat lekuz aldatzea. Lekuz aldatzean gorputzaren barruko guztia mugitzen da harekin: ametsak, beldurrak, minak eta itxaropenak. Migrazioa mugimendua da. Eta mugimendua arintasuna, mugarik eza. Gorputzak irekitasuna behar du mugitzeko: irekia egon mugimendua abiatzeko, irekia egon mugimendua jasotzeko.\nAukeran Dantza Konpainiak emanaldi honekin hori bera proposatzen dio publikoari: mugimenduari irekitzeko ariketa bat. Ireki gogoak, ireki kuriositatea, ireki gorputzak. Ez dadin norbera izan hormarik altuena. Irekitasuna adierazi dantzaren bitartez, jarrera eszenikoaren bitartez. Historiari begiratu, gure mina besteena ere badela oroitzeko. Mina ukatu gabe, enkontruak ospatzeko prest egotea da publikoari proposatzen zaiona. Zer da migratzaile izatea ez bada, funtsean, mugitzea: gorputz bat lekuz aldatzeko prest egotea, eta leku berri horretan norbera den gorputza berriro deskubritzea.\nZuzendaritza: Edu Muruamendiaraz Dramaturgia eta eszena zuzendaritza: Oier Guillan Musika konposagilea: Xabi Aburruzaga Koreografia berezia "Aukeran 2.5.": Iker Karrera Koreografia garaikideak: Ane Anza, Maier Muruamendiaraz Argiztapen-diseinua eta zuzendaritza teknikoa: Carlos Solano Jantziak: Oscar Armendariz Dantzariak: Ane Anza,Bingen Esturo, Ane Etxeberria, Unai Iraola, Maier Muruamendiaraz, Nahikari Sanchez, Uxue Sanchez, Danel Serrano, Claudia Talavera Ekoizpena: Eli Alberdi Ekoizpen laguntzailea: Jaione Jauregi Zuzendari teknikoa: Carlos Solano Banaketa: Bapo Bapo Produkzioak\nInformazio gehiago: Aukeran Dantza Konpainia\nMartxoak 13 • 17:30 • Tabakalera (Egia) Donostia Erakusketak


nouvelle manga Ezaguna da japoniarrek manga komikiarekiko duten zaletasuna. Izugarria da metroan sartu eta zenbat jendek bidaiatzen duen egunero komiki liburua eskuartean. Uste dugunaren kontra, manga generoa ez da zientzia fikzioa eta fantasia alorretara soilik mugatzen. Are gehiago, egiten den manga gehiena egunerokotasuna du oinarri: lan arazoak, eskola, kirola, famili kontuak, sexua... Hain justu egunerokotasunari hain lotua egoteak erakarri zuen Frederic Boilet komikigile frantsesa manga komikira. Boilet 1992. urtetik bizi da Japonian. Bertara beka batekin joan eta bere lorategi bihurtu du Tokio. Frantsesa eta BD (Band Dessinée) egilea izanik, bere ilustratzaile joerari mangaren narrazio moldeak ehitzen hasi zen.\nBere lehendabiziko lan ezaguna l'Épinard de Yukiko (Yukikoren espinaka) aurkeztu eta berehala kazetari batek "Nouvelle Manga" kontzeptua asmatu zuen haren lana definitzeko: Nouvelle Vague zine korronte frantsesaren erritmo, istorio eta irudi kontzeptua eta mangaren narrazio moldearen konbinazioa dira Boilet-en eleberri grafikoaren adierazgarri nagusiak.\nKomikia ez da gurean Japonian edo Frantzian bezain arrakastatsua.\nNobela grafikoak inork gutxik kontsumitzen ditu hemen. Horregatik, batzuetan, Boilet-en lanen moduko harribitxiak deskubritzen ditugunean, gizakien artean pribilegiatu sentitzen gara. Zorion epe labur horiek sortzen dizkiguten lanak konpartitu nahi ditugu zuekin: l'Épinard de Yukiko eta haren jarraipena den Mariko Parade eleberri grafikoetan kontatzen zaigun maitasun istorio eder, erotiko eta malenkoniatsua ezinbestekotzat dugu. Tôkyô est mon jardin (Tokio nire lorategia da) lanari hiri berezi honetako neoien lilura dario. 2006. urtearen hasierarekin Japan izeneko "Nouvelle Manga" bilduma bat iritsiko da dendetara. Beste batzuen artean Boilet, Taniguchi eta Takahama egileen lanak biltzen dira bertan. Badakizue...orain zuen eskuetan dago.


zer da palindromoa: hitzaren esanahia, historia, palindromo sorkuntza\nzer da palindromoa\neskuinetik ezkerrera zein ezkerretik eskuinera berdin irakurtzen den hitz edo testua\nPalindromoaren azalpena, izena eta sorkuntza\nPalindromoen mundura sarrera, palindromo hitzaren esanahia, aldaerak eta palindromoen sorkuntzaren inguruko hausnarketa.\nZer da palindromoa?\nPalindromoa antzinatik kultur ezberdinetan landu izan den joku literarioa da.\nEuskaltzaindiaren arabera, palindromoa eskuinetik ezkerrera eta ezkerretik eskuinera berdin irakurtzen den hitza edo esaldia da: “Arra”, “Eme”, “Ele bele” etab.\nHitz jolasa da beraz, irakurketaren bidean atzera eginez, hitzaren ispilua aurkitzea, inbertsioaren mekanismoen artean borobilena. Ahotsean ere emango da isla.\nOro har, espazioak eta puntuazio-markak alde batera uzten dira esaldi itzulgarriak sortzeko. Hori dela eta, “aker oreka” balizko palindromotzat jotzen da.\nadarreko akerra barreka okerra da\nGreziarrek bazuten palindromoa adierazteko hitza: παλινδρόμουο. Παλιν hitza `berriro ‘eratortzen da eta δρόμους (edo δρόμος) hitza’ bidea ‘edo’ norabidea ‘eta itzultzen da maiz. Gurera ekarrita: karkínos. Sustrai horri helduta zenbaitek karramarro deitu izan du euskaraz.\nSotadikoak ere deituak izan dira lehen palindromoak idatzi zituen Sotades, Greziako poetaren omenez.\nDakigunaren arabera, palindromo hitza lehen aldiz idatzi zuen egilea Samosatako Luciano (Siria 125-181) izan zen. Grekeraz idazten zuen siriatar egile honen Timon lanean agertzen da lehen aldiz palindromo hitza. Bere idaztian gaur egun duen adiera ez izan arren, atzera datorren zerbaiti egiten dio erreferentzia.\n1629 urtean, Palindrome hitza, Ben Jonson poeta eta antzerkigile ingelesak lotu zion hitzez hitz esker eskuin eta eskuin ezker berbera jartzen zuen textuari erreferentzia eginez. Letraz letrako alderantzizkagarritasuna zuten esandiei aurreago deituko zitzaien palindromo.\nPalindromoaren izaerak, tentsioan jarriko ditu morfologia eta semantika.\nHitzak ispiluan begiratzean beste hitz batzuk azalduko zaizkigu tarteka. Simetria ardatzaren beste aldeko hitzekin duen harremana formala da, eta esanahien arteko erlazioa eta lotura sintaktikoa hautazkoa. Inkoherentziaren deserosotasunak, koherentziaren bila jarriko gaitu ez dagoen lekuan. Surrealismo mugimendu literario eta artistikoak hautazkotasun hau bilatzen zuen.\nBaina sorkuntza surrealistan, niaren subjektibotasuna edo gizabanakoaren hautazkotasuna gailentzen den bitartean, palindromogintzaren kasuan, hautazkotasuna edo bitxikeria hori hizkuntzaren baitan dago jadanik.\nSimetria ardatzaren beste aldeko hitzekin duen harremana formala da, eta esanahien arteko erlazioa eta lotura sintaktikoa hautazkoa. Inkoherentziaren deserosotasunak, koherentziaren bila jarriko gaitu ez dagoen lekuan.\nPalindromoa, sorkuntzarekin baino, aurkikuntzarekin lotu daiteke. Berez, sorkuntza oro bada aurkikuntza bat, baina inbertsioaren jolas honetan, simetria dagoeneko hor zegoen. Alderantzikagarritasuna hitzaren kualitatea da, norbait hartaz ohartu aurretik. Palindromoen arau bakarra oso zurruna da, eta gainera formala, baina testuaren zentzua eta koherentzia bigarren planoan utzi daitekela uste bada ere, esanahia eta koherentzia berria sortuko da. Tentsioan sartuko ditu morfologia eta semantika, baina arbitrarietate edo bitxikeria hori hizkuntza bertan dago jadanik.\nLenguaien hautazkotasunari buruzko hausnarketa bilakatzen da, ariketa ludikoa den bitartean.\nPalindromoek, hizkuntza guztietan, joera primario berdina betetzen dute: soinua besterik ez dela ematen duen lekuan, esanahia aurkitzea. Harrituta gaude karramarro horra marrak ere alderantziz irakurri daitekelako. Liluratzen gaitu, hodeietan gauza ezagunen formak ikustea gustoko dugun arrazoi beragatik.\nPalindromoen arau bakarra oso zurruna da, eta gainera formala, baina testuaren zentzua eta koherentzia bigarren planoan utzi daitekela uste bada ere, esanahia eta koherentzia berria sortuko da.


2020-2021 ikasturte berria eta Bazkide kanpaina aurkeztu du Ganbara Faktoriak — Berbia\n2020-2021 ikasturte berria eta Bazkide kanpaina aurkeztu du Ganbara Faktoriak\nAurrez aurreko entseguak lehenetsiko dira baina streaming-ez emango dira, kuarentena bete behar dutenek jarraitzeko aukera izan dezaten\nKantuan ikasiz, entzunez, eginez, hazi da ikasturte berrirako Ganbara faktoriak hautatu duen lema. Kantu eskolak beteko duen 16. ikasturtea izango da, Ganbara abesbatzarentzat 26.a.\nAurreko kurtso bukaeran eskolak eta entseguak on-line formatuan egin behar izan zituzten arren, ahal bezain pronto aurrez aurrekoetara itzuli ziren talde nagusiak. Ikasturte berri honetan ere saio presentzialak lehenetsiko dituztela esan dute Ganbara faktoriako ordezkariek, goizean egin duten agerraldian. Horretarako segurtasun neurri guztiak jasotzen dituen protokolo berezia landu du zuzendaritza taldeak.\n3-18 urte bitarteko haur eta gazteei zuzendutako kantu eskolako saioak Errekaldeko egoitzan egingo dira, partaideen arteko distantzia bermatzeko lekua badagoelako. Abesbatza ezberdinen entseguak lokal handiagoetara aldatu behar izan dituzte eta egun, Santa Anan egiten dituzte. Aurrez aurreko saioak lehenesten badira ere aldi berean on-line ere emango direla azpimarratu da, norbaitek kuarentena gorde beharra izan dezakeela eta.\nIgandean amaitzen da Ganbara faktoriako kantu eskolan matrikula egiteko epea, eskolak, astelehenean hasiko baitira. Mutikoei dei eta gonbidapen berezia egin zaie, kantu eskolan izena eman dezaten, abesbatzetan mutil ahots falta baitago.\nIkasturte berria ez ezik, Ganbara faktoriaren bazkide kanpaina ere abiatzen dela gogorarazi da gaurko agerraldian. Lagun eta bazkide figurak daude, kuota eta abantaila ezberdinekin.\nBide batez, Ganbara faktoria osatzen duten taldeek dagoeneko lotuta dituzten hainbat emanaldiren aipamena ere egin da prentsaurrekoan: abenduan Argia eta iluna kontzertu zikloan parte hartuko dute Ganbara kantu eskolak eta Ganbara eta Hots abesbatzek; Kantu eskolak hiru hilabeteko kontzertuekin jarraituko du, Hots-ek Oroimenean diskoa aurkeztuko du eta Miranda de Ebroko lehiaketan parte hartuko du eta Ganbara abesbatzak berriz, Burgariako Varna Nazioarteko Lehiaketan parte hartuko du, maiatzean. Horiek, dagoeneko lotuta dituzten saioetako batzuk dira, datozen aste eta hilabeteetan gehiago zehaztu ahal izatea espero dute.


Mailux Çaldumbide - Mintzoak - Ipar Euskal Herriko ahozko memoriaren ataria\nMailux Dupérou, Donibane Lohizunen sortua da 1948ko abuztuaren 27an, Fargeot auzoan, 4 haurrideko familia batean. Gurasoek aitaren ondoriotasunez ukan janari saltegi bat atxikitzen zuten.\nMailux herriko San Josep eskolan eskolatua izan da (1952-1965), gero Baionan Lachepaillet zentroan (1965-1966 - irakasle-hezitzaile lehiaketaren prestakuntza). Ikasketak Pauen segitu ondoan 5 urtez (1966-1971), irakasle-hezitzaile eta hezitzaile berezituren diplomak lortu ditu. Garai horretan, Montessori pedagogiaz ere formakuntza eginen du.\n1971n, Gilen Çaldumbidekin ezkondu eta, Lurdesera doa lan egitera 1973ko ekaina arte. Baionako “Sauvegarde de l’Enfance” egituran ari izana da 1973ko irailatik 1976a arte -Jokin bigarren semea sortu arte (lehena, Iñaki, 1973 sortua da)-. 1978tik 1993ra, Kanboko Francessenia mediku-hezkuntza institutuan egona da, lehenik zerbitzu-buru, gero zuzendari. Bere ibilbide profesionala bururatu du Baionako “Mission locale”-n (1994-2009).\nMailux Çaldumbide inplikatu da bestalde ainitz ikastoletan, bereziki pedagogia mailan, semeak eskolatuak ziren ikastoletan (Baionako Saint-Amand ikastola, Kanboko Xalbador ikastegia), bainan ere 1970 hamarkadaren hondarretik goiti Seaska federazioko bulegoan. Seaskako lehendakari izan da 1983tik 1985ra.\n1 310 310 - Mailux Çaldumbide 2017-12-20 1:16:16 Angelu Terexa Lekumberri\n1 Mailux Caldumbide: aurkezpena 0:01:30\n2 Donibane Lohizuneko Fargeot auzoa 1950 urteetan 0:03:59\n3 68ko maiatzeko oroitzapenak. Euskal nortasuna 0:03:34\n1 Donibane Lohizuneko Fargeot auzoa 0:16:47


Gotham Knights eta Suicide Squad: Kill the Justice League aurkeztu ditu DC Comicsek - Berriak - Game Erauntsia - Bideojokoak euskaraz\nGotham Knights eta Suicide Squad: Kill the Justice League aurkeztu ditu DC Comicsek\nLander Unzueta | 2020/08/28 11:00 Berriak\nWarner Bros. Games Montreal eta Rocksteady Studios arduratuko dira bideojokoetaz.\nDC Comicsen zaleek bideojokoak, filmak, telesaliak eta komikiak batu dituen DC Fandome ekitaldia izan dute ikusgai joan den asteburuan. Bertan Gotham Knights eta Suicide Squad: Kill the Justice League iragarri dituzte, Warner Bros. Games Montrealen eta Rocksteady Studiosen obra berriak, hurrenez hurren.\nGotham Knights PC, PS5, PS4, Xbox Series X eta Xbox Onean argitaratuko da; Batmanen hirian oinarritutako jokoa izango da. Halere, zaldun iluna ez da obraren protagonistetako bat izango: jokalariek Batgirl, Nightwing, Robin eta Red Hooden artean aukeratu ahalko dute.\nBatman Arkham bideojokoen sagarengandik urrunduko da Gotham Knights. Bruce Wayne zendu da, eta aipatutako lau heroiek defendatu beharko dute Gotham hiria. Rocksteadyk garatutako Batmanen jokoen antzeko jostagarritasuna edukiko duela pentsa daiteke hasiera batean, baina Warnerrekoen arabera akziozko rol bideojokoa izango da.\nHeroi bakoitzak bere ahalmen propioak izango ditu, eta mailaren arabera abilezia bereziak, eraso indartsuagoak eta beste hainbat aldagailu ikusiko ditugu. Etsaiekin ere berbera gertatuko da, bakoitzaren maila bizi barraren ondoan ikusiko baitugu.\nBakarka jokatzeaz gain binaka ere jokatu ahalko da Gotham Knightsera: sare bidezko partidatan beste jokalari batekin aritu ahalko gara Batmanen ikasle bezala.\n2015ean argitaratutako Batman Arkham Knight izan zen Rocksteady Studiosek garatutako azken jokoa. Orain, DC Comicseko pertsonaiekin lanean jarraitzen dutela iragarri dute. Suicide Squad: Kill the Justice League 2022an PC, PS5 eta Xbox Series Xrako estreinatuko den akziozko joko kooperatiboa izango da.\nGothamekoekin gertatu bezala, Suicide Squaden jokoak lau antiheroi kontrolatzeko aukera eskainiko du: Harley Quinn, Captain Boomerang, Deadshot eta King Shark elkarlanean jarriko ditu lau jokalarirentzako sare bidezko partidekin. Bakarka jokatzeko aukera ere egongo dela baieztatu dute garatzaileek.\nXehetasun askorik eman gabe, aurkezpen trailerrean Brainiacen indarrek suntsitutako Metropolis hiria ikus daiteke. Bertan aurkitzen da eskuadroia: bere misioa Superman akatzea izango da.\nAzken egunetan Rocksteady Studios sexu abusuengatik salatu dute enpresako langileek. The Guardian webgunean argitaratutako adierazpenen arabera enpresako emakumeek zirriak egiteko saiakerak eta irainak pairatu dituzte. Enpresak twitter bidez zabaldutako ohar batekin erantzun du.


Elorrietako Ponpaketa etxea\nIzena: Elorrietako Ponpaketa etxea\nTipologia Orokorra: Ur ponpa\nTipologia Zehatza: Bestelakoak\nEraikintza Data: 1900\nPonpaketa etxeak, bere lantegi eta sutegiarekin eta lurpean dauden bi depositurekin, osatzen du multzoa. Lorategi ongi zaindutako batez inguratuta dago, baita Getxoko udalerrian kokatuta dauden bost "malakate"-z ere. Bilbon sortzen ziren ur zikinak batetik bestera eramateko 1940 arte funtzionatu zuen saneamendu sareko osagaiak dira "malakate" horiek. Harlanduz eta adreilu gorriz egindako eraikin txiki batzuk dira, eta zinkez estalita daude.\nBilboko Metroa egiterakoan ponpaketa etxeak zuen tximinia eraitsi egin zuten. Tximinia zilindrikoa zen eta adreiluzko zortzi aldeko poligono batekin inguratuta zegoen; ur zikinak ponpatzerakoan sortzen ziren gasak hortik ateratzen ziren. Eraikinaren barruan aurkitzen da makineria, "James Simpson & Company Lted." etxeko bi makinaz osatua, lantegi mekanikoko eta sutegiko makineria eta tresnak, pedalez eragiten zaion tornu bat bere osagarriekin, hortza, platerak, Makers etxeko Parangon esmeril harria, matxo eta terrailen su kaxa, ingudea eta sutegiko tresnak, eta jatorrizko proiektuaren planoak.\n"Malakate" horietatik bost kontserbatzen dira, eta gaur egun oraindik ere inguruko auzoei zerbitzu hori ematen jarraitzen dute. Putzu bakoitza "malakate" batek ixten du lurraren parean; putzu hori gela zilindriko bat da, eta lurraren sakoneraren araberako garaiera duen tximinia koniko batekin komunikatuta dago.\nBilboko saneamendua, espainiar Estatuan burutu zen lehen saneamendu modernoa alegia, Bilboko eta Zabalguneko ur zikinak Punta Galeara eramateko inauguratu zen, 1900. urtean, eta ponpaketa etxea honen bidez egin zen. Enpresa ingelesei eskatu zitzaien makineria egiteko, eta behar zen lurruna lurrun berogailuz eta elikadura ponpaz hornitutako galdaretan ekoizten zen.


Zenbatetan amestu duzu txapeldun olinpikoa izatearekin? Munduko zortzi errekor garaitu nahi al dituzu? Bartzelona 92 joko olinpiadetan edonork parte har dezakeela pentsazen al duzu? Hau da zure aukera! Aukera pila dituen benetako kirol simulagailu bati aurre egin beharko diozu: - 1 eta 4 jokalari bitartean. - Bi jokalari batera aritzeko aukera. - Proba guztietako entrenamenduak. - Haizea. - Dopina. Ez da gomendagarria, kontrol antidopina oso zorrotza baita. Gehiago eska daiteke? Izen desberdinarekin jokoaren beste bertsioak argitaratu dira olinpiadak egon diren beste urteetan: 1996, 2000 et...


NEGATIBOEN ZIURTAGIRIAREKIN PONTEVEDRARANTZ : KIROLETIK\nNEGATIBOEN ZIURTAGIRIAREKIN PONTEVEDRARANTZ\n13 Aza, 2020 Irun, Balonmano, Sacyr Liga Asobal, Bidasoa, Cisne\nOstegunean egindako test guztiek emaitza negatiboa eman dutelarik, Bidasoa gaur goizean Pontevedrara bidaiatu du Cisne taldearen aurka jokatu eta denboraldiko 8.garaipena eskuratzeko.\nAste mugitua izan da Bidasoarena, asteazkenean, BM Benidorm taldearen aurka jokatzekoak ziren, baina, beste behin, Covida dela medio, Bidasoa ordezkariak neurketa bertan behera behartuta ikusi ziren Ostegun goizean zehar, plantilako kide guztiei PCR probak egin zizkieten eta emaitza guztiak negatiboak izan direlarik, biharko Cisneren aurkako neurketa mantentzen da.\nGogotsu bidaiatuko du talde irundarrak; hala ere, astean zehar entrenamendurik burutu gabe helduko dira Galiziara. Ordea, Bidasoako entrenatzailea, Jacobo Cuetara, taldeak errendimendu ona emango duela ziur dago: “ez nau gehiegi larritzen entrenamendurik egin ez izana, konfiantza osoa dut taldearengan, orain arte, horrelako egoeretara ondo moldatu gara eta horrela jarraituko dugu”. Jokatzeak izugarrizko balioa duela azpimarratu du entrenatzaile asturiarrak; izan ere, “konfinamendu egoera iraganean utzi behar dugu eta datorrenean zentratu behar gara; gure helburua, Pontevedratik garaipen batekin bueltatzea da, datorren astean normaltasun osoarekin entrenatzen hasteko”.\nCisne taldea Eskubaloiko Ohorezko mailara igo berri den taldeetako bat da eta momentuz, 2 punturekin sailkapeneko 16.postuan kokatuta dago. Talde galiziarraren ezaugarrien inguruan galdetuta, “joko zuzena erabiltzen duen taldea da Cisne eta norgehiagoka osoan zehar, 1x1-eko erasoak egiten bikain moldatzen dira”, azaldu du Cuetarak.\nBidasoaren entrenatzaileak prentsaurrekoaren amaieran Pontevedrako taldeak neurketa hau jokatzeko izan duen pazientzia eta prestutasuna goraipatu nahi izan du: “asko eskertzen dugu Cisnek gurekiko izan duen jarrera, neurketa jokatzeko prestutasuna izan dute beti eta publikoki eskerrak eman nahi nizkieki izan duten jarrerarengatik”.\nRacotea, Odriozola, Furundarena eta Gey, etxean.\nTaldekide guztiak osasuntsu aurkitzen dira, baina zenbait jokalari etxean geratu dira min hartuta daudelako. Dan Racotea, Kauldi Odriozola, Eneko Furundarena eta Tao Gayren kasuak dira. Lehen biek euren selekzioekin jokatu ostean, ondoezik bueltatu dira talde irundarrera eta taldearekin ezin izan dute bidaiatu. Bigarrenak, ordea, osasuntsu aurkitzen dira, baina entrenatzaile asturiarrak Cisneren partidurako Urruzola eta Nieto gazteak hautatu ditu lehen taldearekin bidaiatzeko.\n22 punturekin eta Asobal Ligako bigarren sailkatu bezala, Incarlopsa Cuenca jasoko du Artalekun. Aste berean jokatuko duen bigarren neurketa da, Benidormekoaren...\nPUENTE GENILEKO MAMUAK UXATU DITU BIDASOAK\n30-26koak neurketa estua irudikatu dezakeen arren, hasieratik amaiera arte Bidasoa neurketan nagusi izan da, BM Benidormek ez du aukerarik izan bi puntuak...


Macbeth (1971ko filma) - Wikipedia, entziklopedia askea.\nMacbeth (1971ko filma)\nKenneth Tynan (en)\n[[Kategoria:Kenneth Tynan (en) idatzitako filmak]]\nChristine Paul-Podlasky (en)\n[[Kategoria:Christine Paul-Podlasky (en) antzeztutako filmak]]\nThird Ear Band (en)\nMacbeth, 1971ko Roman Polanski poloniar-frantziarrak zuzendutako drama film bat da. William Shakespeare ingelesaren izenburu berdineko antzezlanean oinarritua dago. Jon Finch, Francesca Annis eta Martin Shaw aktoreek antzeztu zuten.\nManson familiak garaiko Polanskiren Sharon Tate emazte eta aktorea erail ondoren zuzendutako bere lehenbiziko filma izan zen.\nMacbeth (John Finch) eskoziar buruzagi ausartak hiru sorginen bisita izango du, egunen batean Eskoziako errege izango dela iragarriz. Duncan erregeak bere etxean ostatu hartu duela aprobetxatuz, eta Lady Macbeth (Francesca Annis) emazteak auspoturik, Macbethek erregea erail eta bere burua Eskoziako errege izendatuko du. Halere, tronuan mantentzeko, hilketa gehiago burutzen jarraitu beharko du. Bitartean, emazteari bere kontzientzia txarrak asaldatu eta lur jota geldituko da.\nJohn Finch: Macbeth\nNicholas Selby: Duncan erregea\nMaisie MacFarquhar: Lehen sorgina\nElsie Taylor: Bigarren sorgina\nNoelle Rimmington: Hirugarren sorgina\nKeith Chegwin: Fleance\nMark Dightam: Macduffen semea\nRichard Pearson: Doktorea\nHugh Hefnerrek ekoitzitako filmak\nPlayboyk ekoitzitako filmak


Amartya Sen - Wikipedia, entziklopedia askea.\nSantiniketan (en) , 1933ko azaroaren 3a (88 urte)\nNabaneeta Dev Sen (1958 - 1976)\nEva Colorni (1978 - 1985)\nEmma Georgina Rothschild (1991ko abuztua -\nRenata Colorni (en) (sibling-in-law (en) )\nEugenio Colorni (en) (aitaginarreba)\nUrsula Hirschmann (amaginarreba)\nYukinobu Kitamura (en)\nKaushik Basu (en)\nNorman Schofield (en)\nStephan Klasen (en)\nAmiya Kumar Dasgupta (en)\nekonomialaria, unibertsitateko irakaslea, filosofoa, idazlea eta soziologoa\nEkonomiako Nobel Saria (1998)\nKataluniako Nazioarteko Saria (1997)\nMadrilgo Complutense Unibertsitateko honoris causa doktoregoa (2009)\nPeace Prize of the German Publishers' and Booksellers' Association (2020ko urriaren 18a)\nGizarte Zientzietako Asturiasko Printzesa Saria (2021)\nhonorary doctor of the University of Miami (2017ko maiatzaren 11)\nAmartya Sen (bengaleraz: অমর্ত্য সেন; Mendebaldeko Bengala, India, 1933ko azaroaren 3a- ) ekonomilari hindua da. Oxfordeko Unibertsitateko irakaslea da. Hainbat gairi buruz egindako lanengatik da ezaguna; goseteak, giza garapenaren teoria, ongizatearen ekonomia eta pobreziaren mekanismoak aztertu ditu.\n"Garapena eta askatasuna" liburuan azaltzen duenez, lotura estua dago, tiraniaren eta gosearen artean, eta demokraziaren eta oparotasunaren artean. Tiranietan, dio Senek,, gosetea izaten da: ≪Agintari autoritarioek ez dute pairatzen goserik ezta arazo ekonomikorik, et ez daukate goseteen aurkako neurriak hartzeko pizgarririk≫. Demokrazietan aldiz, gobernuek presio handiagoa dute ardura hori hartzeko.\nAmartya Sen pobrezian, ongizatearen ekonomian eta gizarte hautaketan berezitutako ekonomialari ospetsua da. Arlo horietan egindako ikerketengatik Ekonomiako Nobel Saria jaso zuen 1998 urtean.\nMultimedia: Amartya Sen\nBNF: 12041027j (data)\nGoogle Scholar: sLNFo0sAAAAJ\nOrriaren azken aldaketa: 18 ekaina 2022, 12:09.


%1aren garaipena, berriz ere? - - Txintxarri.eus\nMikel Yarza Artola 2020-03-25 10:28\nEz dugu estimatzen daukaguna, galtzen dugunera arte. Topikoa dirudi eta egunotan inoiz baino agerikoagoa, baina ez dago soberan gogora ekartzea. Etxetik irten ezin eta orduan igartzen dugu askatasun falta, are gehiago hautu hori aginduz bete behar dugunean.\nPertsonalki, ordu asko igarotzen ditut etxean eta, hein batean, konfinamenduak ez du nire egunerokoa horrenbeste eraldatu. Biziki maite dut pertsiana jaitsi eta ilunpeko babesean filmak eta telesailak ikustea. Liburuak, aldizkariak, egunkariak… begiak pantailatik kendu, lerro artean atseden hartu eta adimena aktibatzea ere beti da gozagarri. Eta noski, musika. Instrumentua hartu, erritmo eta melodien ozeano zabalean murgildu eta inguruan dudan edozer ahaztu nezake, erabat deskonektatu. Hori gutxi balitz, etxean ez zait argi indarrik, urik edota janaririk falta.\nBaina, etxegabeekin zer? Eta paperik gabeko migratzaileekin? Eta preso eta kartzelekin? Erronka nabarmen konplikatuagoa dute, gure aldean, dena eskura ez duten horiek. Gaixotzeko arriskuz edo, akaso jada gaixotuta, lantokira joan behar dutenek, lan prekario batetik bestera saltoka dabiltzanek, urte luzez defendaturiko proiektuak bertan behera utzi beharko dituztenek... eta, noski, gaixotasunaren ondorioz hil ala biziko egoeran daudenek.\nKonfinamendua amaitzean topatuko dugun “normaltasun” berriaren inguruko kezka ere denon ahotan da jada. Bada, 2007an ‘The Shock Doctrine’ liburua plazaratu zuen Naomi Klein kazetari kanadiarrak eta koronabirusaren harira, bere tesia eguneratu du. Kleinen aburuz, krisi garaiak ez dira murrizketa eta atzerapauso garaiak soilik. eliteek larrutu gaitzakete eta horren ondorioak hainbat hamarkadatan ordaindu, baina honakoa une aproposa izan daiteke ere aste batzuk lehenago ezinezko ziruditen gizarte garaipenak eskuratzeko. Gure esku dago, presioa eta aldaketa bultzatzea, %1ak berriz ere irabazi ez dezan.


Laginak - Print Peppermint\nInprimaketa eta Paper Laginak\nBihurtu inprimaketa-profesionala gure inprimatze- eta paper-lagin askorekin. Bilatu markako eta markarik gabeko laginak zure bezeroei erakusteko.\nHasiera / Laginak\nPaper Beltzeko Laginak\nMetal Txartelaren Laginak\nLaginekin lotutako artikulu interesgarriak\nTipografia Inprimatzeko Paper Idealak\nTranskripzioa: Hainbeste diseinatzaile eta sortzaile asko zoratuta daude tipografiaren inprimaketarekin, baina ez dakitena da, adibidez, eskola zaharreko Heidelbergeko haize errota bezalako tipografia-makina bati etekinik handiena ateratzeko, mota egokiak elikatu behar dituzula. paperezkoa. Horregatik eman ditugu azken hilabeteak ikertzen... Irakurri gehiago\nSirio Kolorea (Fedrigoni) - Koloretako paper sistemarik onena?\nAustinetik Print Peppermint Sirio Color System-en ikuspegi zehatza ematen du Fedrigoni Paperaren Aurkibidea: 00:00 – Hasiera 00:19 – Ikuspegia 00:46 – Paperaren lodieraren gida 00:50 – 10 pt / 210 gsm 00:56 – 20 pt / 420 gsm 01:02 – 30 pt / 630 gsm 01 :08 – 40 pt… Irakurri gehiago


“L” lagunak. Gogoeta Nando Piñeirorekin (Egiako kultur etxeko zuzendaria) : LKALEAK\n“L” lagunak. Gogoeta Nando Piñeirorekin (Egiako kultur etxeko zuzendaria)\nArtikulu hau LKaleak ekimenean modu batera zein bestera parte hartu duten pertsonek egindako gogoetetako bat da.\nNor da Nando Piñeiro?\nNando Piñeiro Egiako kultur etxeko arduraduna da. Pertsona zintzo eta irekia da, eta halaxe hartu du parte LKaleak proiektuko hainbat saiotan, hala nola kokreazioari buruzkoan, auzoko eragile eta pertsonekin, bai eta modu banakakoan ere, proiektuaren jarraipena eta ebaluazioa egiteko elkarrizketetan.\nProiektu honetan parte hartzera gonbidatu nindutenean, ez nekien ondo zertan zetzan kontua. Hitzordua Egiako Txokoberrin izan zen, eta esan beharra dut iritsi nintzenetik sentitu nintzela oso eroso. Talde horrek hainbat topaketa eginak zituen ordurako, eta ni guztiz integratua sentitu nintzen hasieratik. Beren gogoetak azaldu nahi zituzten, eta azaldu ere, oso modu eskuzabalean azaldu zituzten.\nGauzak partekatzeko, kontatzeko eta entzuteko gogotsu zegoen talde bat aurkitu nuen; hala, denik eta irribarrerik handienarekin eta hurbiltasun zoragarri batekin ireki ziguten beren txokoa. Ezusteko handi bat izan zen haien gogoeten berri izatea, eta, batez ere, konturatzea ordura arte ez nekiela, ez zer sentimendu dituzten, ez zer behar dituzten, egunero kalean edo kultur etxeko liburutegian ikusten ditudan pertsona horiek. Laztan bat, irribarre bat egitea nahiko lukete haiekin kalean edo fruta dendan topo egitean. Horrez gain, adierazi zuten etxebizitzak ez daudela pentsatuta erkidegoan bizitzeko, auzoak izugarri aldatu direla, eta haiei, batzuetan, zail egiten zaiela. Topaketa horretako hurbiltasuna gorabehera, sentitu nuen urrun samar nengoela haien egunerokoa den egoera horretatik.\nArratsalde polita izan zen, eta autobusez itzuli nintzen etxera, buruan ixtorio mordo bat eta sentsazio polit bat nuela. Gainera, oso ondo sentitu nintzen jakinda talde hori oso lan ildo interesgarria eta beharrezkoa ari zela urratzen Egian.\nKultur etxeak hor egon behar du. Haiek gogo handia dute, eta ziur nago aurki ditzakegula espazioak. Ingurune lagunkoi bat sortzeaz aritu ziren. Itxura ona du horrek.\nHandik egun batzuetara, Carmen ikusi nuen, nirekin batera gogoeta talde batean egondakoa bera ere, eta hark esan zidan elkarrekin ageri ginela webgunean jarri zuten argazki batean. Pozik zegoen.\n-Ikusi dut, eskerrik asko.\nIrribarre egin zuen. Irribarre egin nuen.


Bigarren Hizkuntzaren Ikaste-prozesuaren Ikerketarako Ingurune Adimenduna - ZientziaEus\nBigarren Hizkuntzaren Ikaste-prozesuaren Ikerketarako Ingurune Adimenduna\n1999/08/01 Elhuyar Zientzia Iturria: Elhuyar aldizkaria\nrtikulu honetan Adimen Artifiziala, Linguistika Konputazionala eta Psikolinguistikaren arteko lan baten berri emango dugu. UPV/EHUko Ikerkuntzarako Errektoreordetzak 1994 eta 1995. urteetan finantzatutako bi ikerkuntza-proiekturen barrukoa da lana. Proiektuak UPV/EHUko Lengoaia eta Sistema Informatikoak sailean lan egiten duen IXA taldea eta ILAZKI euskaltegiaren arteko elkarlanari esker burutu ziren. Proiektuen izenburua ondokoa dugu: Bigarren hizkuntzaren Ikaste-prozesuaren Ikerketarako Sistema Adimenduna.\nProiektu hauetan epe luzera begira genuen helburua hau zen: hizkuntza ikasteko prozesua aztertzeko sistema adimenduna sortzea. Sistemak ikaslearen tartehizkuntzaren errepresentazioa (konpetentzia gramatikala) eta tartehizkuntza horren jasotze-prozesua aztertzeko balioko luke.\nGaur egun, aipatutako proiektuetatik bost urte pasa ondoren, bigarren hizkuntza (H2) ikasteko prozesua ikertzeko ingurunea diseinatu dugu. Hiru sistema desberdinez osatua da:\nBatek, psikolinguistaren laguntzaz, ikasle jakin baten tartehizkuntza modelizatzeaz gain, ikaskuntza-maila berean dagoen ikasle-taldearen tartehizkuntza ere aztertzen du.\nBigarrenak, aurrekoak sortutako tartehizkuntza-ereduak erabiliz, irakasleari laguntza eskaintzen dio, ikasleak erabiltzen dituen egitura linguistikoen diagnosia egiteko.\nHirugarrena idazte-prozesuan zehar ikasleari laguntza ematen dion laguntzaile interaktiboa da, aurreko biek sortutako ikaskuntza-maila baterako tartehizkuntza-ereduak nahiz diagnosirako informazioa erabiltzen duelarik.\nEpe luzerako helburua handizalea zen arren, horretara eraman gintzaketen epe motzeko helburuak zehaztu genituen aipatutako bi proiektuetan. Ondoren, proiektu jakin haietan egin genuena azalduko dugu laburki.\nHelburua ILAZKI euskaltegiaren 9-10, 10-11 eta EGA mailetan zeuden zenbait ikasleren tartehizkuntzaren egitura linguistiko batzuk aztertzea izan zen. Horretarako, ikasturtean zehar euskaltegian jarraipen minimoa izan zuten 15 ikasle desberdin hautatu genituen. Gero, egitura linguistiko batzuek aukeratu genituen. Ondoren, egitura horien erabilera desberdinak landu genituen ikasleek idatzitako idazlanetan. Eta, azkenik, egitura horiek erabiltzeko ikasleek zituzten arrazoiak landu genituen. Besteak beste, ikasle bakoitzaren ikaste-estrategiak izan genituen irizpide.\nAzterketa hau bi irakaslek eskuz egin bazuten ere, laguntza erdiautomatikoa ere izan zuten. Egitura linguistikoak ondoko irizpideen arabera hautatu genituen: lehenengo, aipatutako hiru mailetan irakasleen ustez arazotsu ziren egitura linguistikoen zerrenda egin genuen –arazotsu diogunean, bai H2rekiko "errore" direnak, bai maila horietan gutxi asimilatuta daudenak sartzen dira (adibidez, eta juntagailua gehiegitan erabili, hala ere, ordea, -arren eta honelakoen ordez)–; eta, gero, informatikak gaur egun dituen mugak direla eta, hautatutakoaren azpimultzo bat hartu genuen aztergai.\nHorrekin batera irakasleen lana jasotzeko datu-basea inplementatu genuen. Honez gain, ikasleen testuez osatutako corpusa antolatzen hasi ginen. Corpusaren bidez, maila bakoitzean ikasleek erabiltzen dituzten egitura linguistikoak aztertu eta portzentaiak (automatikoki kasu batzuetan, eta erdiautomatikoki besteetan) ateratzeko tresna informatikoak landu genituen proiektu haien ondorioz.\nProiektuaren izenburua: Bigarren hizkuntzaren Ikaste-prozesuaren Ikerketarako Sistema Adimenduna.\nHelburua: Ikaste-prozesua aztertzeko tresna\nlinguistikoak definitzea eta inplementatzea.\nFinantzazioa: EHUko Ikerkuntzarako\nZuzendaria: Arantza Díaz de Ilarraza\nEHU: Arantza Díaz de Ilarraza, Montse Maritxalar eta Iñaki Pikabea (psikologoa eta pedagogoa)\nILAZKI: Aurkene Andueza, Josune Martirena.\nDepartamentua: Lengoaia eta Sistema Informatikoak\nZentroa: Informatika Fakultatea\nHizkuntz baliabideak Interneten\nCatchword: karaktereen irakurketa optikoa


Twitch-eko sortzaile euskaldunak bultzatzeko kanpaina abian; #3000Twitz — Gaztezulo\nTwitch-eko sortzaile euskaldunak bultzatzeko kanpaina abian; #3000Twitz\nTwitch-eko sortzaile euskaldunak bultzatzeko kanpaina abian; #3000Twitz Euskal bideo-joko zale komunitateak Game Erauntsia Elkartearekin batera Twitch plataforman euskara eta sortzaile euskaldunak ikusarazteko kanpaina abian jarri dute. https://www.gaztezulo.eus/albisteak/twitch-eko-sortzaile-euskaldunak-bultzatzeko-kanpaina-abian-3000twitz https://www.gaztezulo.eus/albisteak/twitch-eko-sortzaile-euskaldunak-bultzatzeko-kanpaina-abian-3000twitz/@@download/image/IRUDIA 3000Twitz.jpg\nEuskal bideo-joko zale komunitateak Game Erauntsia Elkartearekin batera Twitch plataforman euskara eta sortzaile euskaldunak ikusarazteko kanpaina abian jarri dute.\nDuela hilabete gutxi Nebukai gamerrak GAZTEZULOn kontatu zigun moduan, ez da erraza gamer munduan euskaraz aritzea; horregatik, eskaera jarri zuen martxan, Twitch-en zuzenekoak euskaraz egin ahal izateko. Ez da eskaera hau egin duen bakarra, eta horregatik, Game Erauntsia Elkarteak #3000Twitz kanpaina jarri du martxan, Twitch plataformako sortzaile euskaldunak bultzatzeko helburuarekin. Ekitaldia azaroaren 28an hasiko da eta aste batez hainbat euskal sortzaile sustatuko dira. Azaroaren 5ean 24 orduko maratoia emitituko da.\nNOLA LORTU HELBURUA?\nAbenduaren 3an euskararen eguna ospatzeko Arkkuso eta Aiora Probatxoa youtuberrak eta Nebukai streamerrak elkarrizketa saio bat antolatu dute. Kai Nakai, Dylan Inglish, Aitziber Garmendia eta c elkarrizketatuak izango dira. Horretaz gain, ekimenak jendarteko beste sortzaile batzuen kolaborazioak izango ditu ere.\n24 ORDUKO MARATOIA


Aduana Batasuna: EBk dirua zuritzeari eta terrorismoaren finantzazioari aurre egiteko dirua kontrolatzeko arauak indartzen ditu - EBko berriemailea\nArau berriak ekainaren 3an sartu zen indarrean, eta horrek EBko sarrera eta irteera diruaren kontrol sistema hobetuko du. EBri aurre egiteko ahaleginen barruan dirua zuritzea eta iturriak mozteko terrorismoaren finantzaketa, EBko lurraldetik sartu edo irteten diren bidaiari guztiak behartuta daude dagoeneko diruzko aitorpena osatzera 10,000 € edo gehiago monetan edo horren baliokidea beste moneta batzuetan edo beste ordainketa modu batzuetan, hala nola bidaiarien txekeak, ordainagiriak, etab.\nEkainaren 3tik aurrera, ordea, arauak gehiago estutu eta are zailagoa izango da antzeman gabeko dirutza kopuru handiak mugitzea aldatuko duten hainbat aldaketa ezarriko dira. Lehenik eta behin, arau berrien arabera "eskudirua" definizioa luzatuko da eta orain urrezko txanponak eta urrezko beste zenbait elementu estaliko ditu. Bigarrenik, aduana-agintariek 10,000 eurotik beherako zenbatekoen gainean jardun ahal izango dute, dirua jarduera kriminalarekin lotuta dagoela adierazten duten zantzuak daudenean. Azkenean, aduana-agintariek ere eska dezakete eskudiruzko informazioaren aitorpena aurkeztea, 10,000 euro edo gehiago eskudirutan bidalitako postaz, garraio edo mezularitza bidez bidalitako bidalketarik gabekoak direla hautematen dutenean.\nArau berriek bermatuko dute, gainera, estatu kide bakoitzeko agintari eskudunek eta Finantza Inteligentziako Unitate nazionalak legez kanpoko jarduera finantzatzeko erabil litezkeen diru mugimenduen jarraipena eta aurre egiteko behar duten informazioa izatea. Eguneratu diren arauak ezartzeak esan nahi du Finantza Ekintza Taldearen (GAFI) nazioarteko arauak dirua zuritzeari eta terrorismoaren finantzaketari aurre egiteari buruzko azken garapenak EBko legerian islatzen direla. Sistema berriaren xehetasun guztiak eta fitxa bat daude eskuragarri hemen.\nGai erlazionatuak:eudirua zuritzeaterrorismoaren finantzaketa\nNextGenerationEU: Europako Batzordeak 80 mila milioi euro inguru luzerako bonuetan jaulkiko ditu 2021erako finantzazio planaren barruan\nEuropoleko, FBIko, Suediako eta Herbehereetako funtzionarioek asteartean (ekainak 8) eman zuten mundu osoko zangoaren inguruko xehetasunak, kriminalek enkriptatzea erabiltzen zuten baina legea betearazteko funtzionarioek elkarrizketak entzuteko deskodetu eta erabil ditzaketen telefonoak jasotzen zituzten. , Reuters, Irakurri gehiago.\nJean-Phillipe Lecouffe Europoleko zuzendariordeak Hagako prentsaurrekoan esan duenez, orotara, 16 herrialdetako legea betearazteak 800 susmagarri baino gehiago atxilotu ditu 700 sarekadetan, 8 tona kokaina eta 48 milioi dolar baino gehiago esku-dirutan atzeman dituela eta kriptokonferentziak.\n"Nazioarteko koalizio honek ... orain arte legea betearazteko operazio handienetako eta sofistikatuenetako bat burutu zuen enkriptatutako jarduera kriminalen aurkako borrokan", esan du Lecouffek.\nFuntzionarioek ez zituzten herrialde bakoitzeko atxiloketa guztiak xehatu, baina Linda Staaf suediar funtzionarioak 70 Suedian atxilotu dituztela eta holandar batek 49 Herbehereetan atxilotu dituztela esan du.\nStaaf Suediako Poliziaren inteligentzia buruak esan du operazioak 10 hilketa eragotzi dituela.\nInplikatutako herrialdeen artean Australia, Austria, Suedia, Danimarka, Estonia, Lituania, Norvegia, Zeelanda Berria, Eskozia, Britainia Handia, Alemania eta AEB zeuden, esan zuen Lecouffek.\nAEBetako Ikerketa Bulego Federalak operazioaren inguruko xehetasun gehiago eman behar zituen asteartean, baina Calvin Shivers FBIko Ikerketa Kriminaleko Dibisioko Hagan esan zuen operazioa hasi zeneko 18 hilabeteetan agentziak telefonoak banatzen lagundu zuela. 300 herrialde baino gehiagotan 100 talde kriminaletara.\nOrduan, polizia agentziek "erakunde kriminalen aurrean mahaia piztu zuten", esan du Shiversek.\n"Egia esan, fruta-bidalketetan ezkutatuta zeuden ehunka tona kokainaren argazkiak ikusi ahal izan ditugu".\nLandmark EBko arauak eduki terroristak sarean zabaltzeari buruz ekainaren 7an sartu zen indarrean. Plataformek estatu kideetako agintariek aipatutako eduki terrorista kendu beharko dute ordubete barru. Arauek muturreko ideologien sareko hedapenari aurre egiten lagunduko dute - erasoak saihesteko eta erradikalizazioari aurre egiteko funtsezko atala. Arauek berme sendoak jasotzen dituzte, adierazpen eta informazio askatasuna bezalako oinarrizko eskubideen erabateko errespetua bermatzeko. Era berean, araudiak gardentasun betebeharrak ezarriko ditu lineako plataformek eta agintari nazionalek kendutako eduki terroristaren zenbatekoa, edukia identifikatzeko eta kentzeko erabilitako neurriak, kexen eta helegiteen emaitzak, baita ezarritako zigor kopurua eta mota ere. lineako plataformetan.\nEstatu kideek ez betetzea zigortu eta zehapen-maila erabaki ahal izango dute, arau-haustearen izaerarekin proportzionalki. Plataformaren tamaina ere kontuan hartuko da, plataformaren tamainarekiko zigor gehiegizkoak ez ezartzeko. EBn zerbitzuak eskaintzen dituzten estatu kideek eta lineako plataformek orain urtebete dute prozesuak egokitzeko.\nErregelamendua 7ko ekainaren 2022tik aurrera aplikatzen da. Margaritis Schinas gure bizimodu europarreko presidenteordea sustatuz esan zuen: "Arau berri eta garrantzitsu hauekin, lineako eduki terroristak ugaritzeari aurre egiten ari gara eta EBko Segurtasun Batasuna errealitate bihurtzen ari gara. Hemendik aurrera, lineako plataformek ordu bat izango dute eduki terrorista saretik ateratzeko, Christchurch-en bezalako erasoak ezin direla pantailak eta buruak kutsatzeko erabiliko ziurtatuz. Hau mugarri izugarria da Europaren aurkako terrorismoaren eta erradikalizazioaren aurkako erantzunean ".\nYlva Johansson Barne Gaietarako komisarioak esan zuen: "Terroristaren edukia berehala botatzea funtsezkoa da terroristek Internet ustiatzeari erasoak errekrutatu eta bultzatzeko eta haien krimenak goraipatzeko. Era berean, funtsezkoa da biktimak eta beren senideak krimenen aurka bigarren aldiz babestea. lineako denbora. Erregelamenduak arau eta erantzukizun argiak ezartzen ditu estatu kideentzat eta lineako plataformetarako, adierazpen askatasuna babesten denean ".\nhau Deustu arau berriei buruzko informazio gehiago eskaintzen du. Arauak Batzordearen funtsezko atala dira Terrorismoaren Aurkako Agenda.


Noiz sortua: Astelehena, 14 Iraila 2015 19:50\nIrailak 18, ostirala, Kuku Bazar taldeak "Eolo" antzezlana eskainiko digu Herri Antzokian gaueko 22.00ean.\nIrailak 19, larunbata, Iñaki Carreteroren eskutik "Klasikoak? Bai noski" saioa izango dugu Udaletxeko ganbaran arratsaldeko 17.00ean.\nIrailak 25, ostiralean, Carlos Perez Aradrosek "Cuentos algo folklóricos" emanaldiaz gozatzeko aukera izango dugu Artadi Kultur Elkartean gaueko 22.00ean.\nIrailaren 26an, larunbata, Bapatean zirko taldean "Taberna" saioa eskainiko digu San Gregorioko plazan arratsaldeko 17.00ean.\nDONOSTIAKO ZINEMALDIRA TXANGOA\nNoiz sortua: Osteguna, 10 Iraila 2015 13:03\nERGONEKO AZPIKO ZAKARRONTZIAK\nNoiz sortua: Osteguna, 10 Iraila 2015 13:02\nErgoneko azpiko zakarrontziak, oso baldintza txarretan daude eta konponbide errazik ez ere dute. Udalari, Zakarrontziak baldintza egokietan edukitzea, oso garesti ateratzen zaio eta konpondu ondoren ere ondo geldituko direnaren ziurtasunik ez zaio ematen. Horren aurrean, Udala neurriak hartu beharrean aurkitzen da.\nZakarrontzi hauen egoerari buruz hitz egiteko eta ahalik eta irtenbide egokiena eman asmoz, Irailaren 16an iluntzeko 7etan, Ergoneko auzotarrei, bertako Zubian elkartzeko deia egiten diegu.\nSAN MARTINGO HAUR JOLAS GELAKO BILERA\nNoiz sortua: Osteguna, 10 Iraila 2015 13:01\nIrailaren 14an, astelehena, bilera egingo da jolas gelan arratsaldeko 18:00etan. Bertan, jolas gelako erabilera-arauak eta funtzionamendua (kuotak, garbiketa…) azalduko dira.\nBide batez, gogoratzen dizuegu izena emateko epea irailaren 20an bukatuko dela. Jolas gela irailaren 28tik aurrera egunero egongo da irekita goizeko 9:00etatik iluntzeko 20:00ak arte 0-12 urte bitarteko umeentzat.\nHorrez gain, kontuan izan jolas gela hornitzeko etxean egoera onean dituzuen jostailuak biltzen jarraitzen dugula. Jostailuak udaletxean utz ditzakezue.


Ikastaroen formatuak: Ikastaroaren formatua: Gai-formatua\n1. Ikastaroaren formatua: Gai-formatua\nMoodleen erabiltzaileren interfazean irakasleak ezin du ezer aldatu baina bere ikastaroaren barrenean irakasle editorea da jaun eta jabe.\nFormatu kontuetan erabakirik inportanteena da gaiak nola antolatu. Oinarrizko Moodleek hainbat aukera eskaintzen ditu eta EAEko Moodle publikoak pluginen bidez beste batzuk gehitu ditu. Hauek dira une honetan eskaintzen diren aukerak:\nZerrendan agertzen direnetatik grid, fitxetan eta lauza formatuak pluginen bidez gehitu dira. Beraz EAEko Moodle publikotik kanpokoetan gerta daiteke ez agertzea aukeran.\nIkastaro honek Gai-formatua erabiltzen du: gaia bat bestearen atzean txorizo sorta bat bezala. Aste-formatua berdintsua da baina gaika ordenatu beharrean astez aste doaz. Gai-formatuaren eta aste formatuaren ezaugarri bat da sekuentzia lineala argia markatzea da. Desabantaila bezala du ikastaroa asko luzatzen dela eta ikaslea gora eta behera ibili behar duela.\nJoan hona... Joan hona... Ikastaroaren ezaugarriak eta behin behineko programa Foroa Moodle erreminta modularra Moodle konstruktibista al da? Arrastatu elementuak dagokien atalera Nabigazio barra edo ogi apurren bidea Aginte panela Erakutsi zure aginte panela Zer moduz orain arte? Zure ikastaroaren izena eta parametroak Ikasleak matrikulatu Ikasleak taldekatu Ikastaroa bisitariei ireki Komunikatzeko tresnak Laguntza! Zure ikastaroko jakinarazpenak eta foroa Moodleguneko foroan harpidetu nahi duzu? Baliabideak eta jarduerak: diferentzia Baliabide motak Edukia "orri" batean Edukiak bestelako baliabideetan Esteka edo URL bat gehitu Baliabideen balorazioa Gonbidatu ikasleak baliabideak aztertzen. Ikasteko Ingurun Birtualetan erabiltzen den terminologia Ikastaro honetako glosarioa osatzen Zure ikastaroko glosarioa prestatu Zure ikastarorako zeregin bat prestatu Errubrika H5P jarduera Bukaerako lanak Bukaerako ebaluazioa\nZure ikastaroaren izena eta parametroak ►\n2. Gaia fitxetan formatua\n3. Gaiak lauzetan formatua


GURE ETORKIZUNEKO ARTISTETAKO BATZUK | Kulturaldia.com - Donostia culture & fun magazine\nRedacción @kulturaldia · 12/04/2016\nKoldo Mitxelenako Gipuzkoar artista gazteen erakusketa bisitatu, eta horietako batzuekin hitz egin dugu. Argazkiak: Marta Ennes.\nKoldo Mitxelenako erakusketa aretoa misterio bat da oraintxe bertan; autore askoren arteko sorpresa kutxa. Iskina bakoitzean ikusi beharreko arte garaikideko piezak daude; hori da Gipuzkoako Artista Gazteen 2015-2016 Programak aurkeztutako ekimena. Lan horien zentzu guztiaz jabetzeko, bitan, hirutan edo gehiagotan begiratu beharreko piezak dira aurkezten direnak. Hauts eta obra-hondakinen artean lanean aurkitu dugu Iván Gómez. Ikusgai jarri duen lana bitan banatzen da, eta Roma eta Remoria deitzen da; hitz joko honek “Roma hiriaren sorkuntzari egiten dio erreferentzia, zeinak Romulo eta Remo bikiak dituen protagonista. Remoria litzake Remok sortuko zukeen hiria haren anaiak hil izan ez balu. Binomio hau erabili dut historia eta memoriaren inguruan hausnartzeko”, azaldu du. Dionez, alde batetik irudiak, bideoak eta instalakuntzak ikus ditzakegu, eta bestetik, denbora errealean egindako lanari esker obra mugimendu etengabean dagoela ohar gaitezke.\nMikel R. Nieto erakusketan zehar noraezean paseatzen topatu dugu. Isiltasunaren eta soinuaren artean dauden mugez hitz egin dugu berarekin; egia esan, uste baino lausoagoak dira hauek. Zer da, zehazki, isiltasuna? Zer soinu baten eta bestearen artean dauden interbaloak? Zarataren negazioak? Eta behin hasita, niretzako zarata ez dena, zuretzat ba al da? Edo alderantziz? Artista honekin auzi hauen inguruan solastea beharrezkoa da. Bere proposamen artistikoak intriga sortzen du: areto ilun batean piano aulki bat, John Cale musikariaren (The Velvet Underground taldeko kofundatzailearen) “Silencio” liburua eta mikrofono batzuk jarri ditu. Bere ideia ondorengoa da: jendea anima dadila liburuko parrafoak hots gora irakurtzera hitz artean dauden “isiltasunekin” pieza bat sortzeko. Lortutako emaitza Koldo Mitxelenan geldituko da 2007an hasitako zirkuluari amaiera emanez; urte horretan artista berak “Silencio” lana hartu zuen maileguan, eta baita galdu ere; beste bat erosi behar izan zuen.\nMikelen gela ilunetik, neoizko argi gorriak dituen beste batera pasa gara. Bertan “#SyntheticLove” irakur daiteke. Izaskun Álvarez Errenteriakoa da eta EHUko Arte Ederretako fakultatean dabil lanean 2010eko martxotik. “Auzi formalak kontzeptual eran” laburtzeko era da haren pieza, eta 2015eko otsailaren 20ean jazotako bi gertaera “adierazgarritan” du jatorria: ordenagailuaren lapurketa eta maitasun istorio “intentso eta erradikala”.\nItxuraz loturarik ez duten premisa hauetatik abiatuta sortu du Alvarezek instalakuntza interaktiboa. Bertan, argiaren bitartez “kontzeptudun maitasunaren inguruan” dabiltzan egoeren serie bat sortu du. Bihotz taupadak entzun ditzakegu, eta gure behatzak bertan dagoen botoia ikutzen duenetan, taupada horiek gure bihotzaren taupaden erritmora moldatzen dira.\nErakusketaren bi areto nagusietan Nadia Barkate artista bilbotarrararen lana, Programako sari Berezia jaso du honek -Diputazioko deialdira aurkeztu ziren denek jaso zuten 3.500 euroko dotazioa- eta Xare Alvarez Berakoetxearena ikus daitezke; azken honek aipamen berezia lortu zuen. Lehenengoaren kasuan “marrazkiarekin hartutako konpromisoa” baloratu dute, izan ere, hori bera erakusten du “erreferentzia psikodeliko eta imajinario koletiboaren artean” eraikitako konbinazioan. Barkate berak esan duenez “txikle bat bailiran luzatzen ditudan serie batzuekin nabil orain. Egiten ari naizena zer izan daitekeen ez dakidan une horietan, pentsatutako hori nire eskuetan deformatzen dudan momentuetan, gozatu egiten dut”.\n“Beldur eskultorikoaren materialitatea eta elaborazio prozesuen” inguruan egin du hausnarketa Xarek. 15/32 du izena bere lanak, eta erabilitako material eta osagaien proportzionalitateari egiten dio erreferentzia izenak: 15 litro ur eta 32 kilo porlan. “Materia eta forma daude nire obraren erdian”. Espazioan zehar zabalduta dauden zementu zatiek “formen hiztegia sortu eta gauza kritikoetatik enigmatikoetara doan sintaxia osatzen dute”.\nAne Meoki donostiarrak, bestalde, “Supplement” lana aurkeztu du; marrazki bilduma honekin artxibo personal bat sortu du. Irudiak moda eta diseinu aldizkarietatik zein internetetik bildu ditu. Erakusketa osatzen duten beste lanen egileak Julen Garcia Muella eta Elisabeth Dominguez Ran dira. Lehenengoak “sartu eta ateratzeko gaitasuna duten elementuekin osatutako irudiak” azaldu ditu. Bigarrenak, berriz, “keinu sentikorrekin beste leku batera trasladatzen diren, eta bertan, beste esanahi bat hartzen duten gauzak” erakutsi ditu.\nEMAKUMEAK ETA ITSASOA: ITO EZ ZIREN HORIEK


Zerbitzualdea - GOIEKI · Goierriko Garapen Agentzia · - Page #24\nINTERLEHIAN programa, nazioarteko lizitazioetan parte-hartzeko laguntza\nEuskal Autonomia Erkidegoko enpresek nazioarteko lizitazioetan parte-hartzea sustatzeko diru laguntzak, haien nazioartekotzea bultzatzeko.\nGET GOIERRI BASQUE COUNTRY Bilboko azpikontratazio azokan izan da\nGet Goierri Basque Country BECen ospatutako Azpikontratazio Azokan izan da, talde hau osatzen duten enpresen izenean, hauen internazionalizazioa sustatu asmoz. Bertan elkartea osatzen duten enpresetako kideak han izan dira.\nIndustria 4.0. Manuel Salaverria Gaia clusterreko presidenteari elkarrizketa\nEmpresa XXI aldizkariak Manuel Salaverria elkarrizketatu du Industria 4.0-ren inguruan.\nUrolako bost mekanizadorek Munibe Group aliantza sortu dute\nOrkli Kunshan, Txinako bezeroek saritu dute


Bi saihesbideri eta betiko errepideari eragingo die biribilgune berriak - Aretxabaleta - Goiena.eus\nBi saihesbideri eta betiko errepideari eragingo die biribilgune berriak\nLeire Kortabarria 2009-11-26 12:51\nBai GI-627 saihesbidetik, bai Arrasate eta Aretxabaleta arteko eskualde-errepidetik, bai bi horien arteko bidegorritik ibiltzen direnek ikusi dute dagoeneko Arrasate eta Aretxabaleta arteko mugan obratan dabiltzala. Izan ere, hiru bide horiei eragingo die han egingo duten biribilguneak. Ez horiei bakarrik, baita Arrasateko mendebaldeko saihesbidea izango denari –Olandixoko tunela– ere, horren ondorioa da-eta honako biribilgunea: saihesbide horretatik etorriko den zirkulazioa ere hartuko du biribilguneak.\nOrain, aurrelanak egiten dabiltza, Deba ibai inguruan, hainbat azpiegitura lekuz aldatu beharra dagoelako biribilgunea eraikitzen hasi aurretik. Lanak urrian hasi ziren, eta goi tentsioko argindar lerroa eta hondakin-uren sareko azpiegiturak (Eskoriatzatik datozen urak jasotzen dituen kolektorea, funtsean) lekuz aldatzen dihardute oraindik. Horren ondoren, ibaiaren gaineko bi zubi egingo dituzte, eta azkenik, biribilgunea bera.\nLanak Foru Aldundia egiten dabil, 1,9 milioi euroko aurrekontuarekin. 2010eko uztail ingururako bukatuta edo bukatzeko bidean egotea espero dute arduradunek.\nBiribilguneak zenbait berezitasun ditu. "Elorregiko biribilgunearen antzekoa izango da, baina handiagoa, 80 metroko diametroarekin", azaltzen du udal aparejadoreak, Jose Mari Segoviak. "Arrasate eta Aretxabaleta arteko eskualde-errepidearen kota igo egingo da; eta biribilguneak bi zubi izango ditu Deba ibaiaren gainetik, Elorregin gertatzen den moduan. Arrasate-Aretxabaleta bidegorri zatia biribilgunearen azpitik pasatuko da. Era berean, GI-627 saihesbidearen trazatua pixka bat mugitu egingo da, biribilgunean sar dadin". Bai gaur egungo zein saihesbide berriko, bai bi herrion arteko errepide zaharreko zirkulazioa biribilgunetik pasatuko da ezinbestean, hortaz, eta horrek beste ondorio –on– bat izango du: abiadura murriztu egin beharko dutela gidariek.\nBiribilgune berriak honako zentzuetan bideratuko du zirkulazioa: Arrasatera edo Aretxabaletara, ohiko errepidetik; Arrasatera, Olandixoko saihesbidetik; eta Gasteiz edo Donostia aldera, GI-627 saihesbidetik.\nHasierako asmoak aldatu\nForu Aldundiak entzun egin ditu Arrasateko eta Aretxabaletako udalek egindako iradokizunak: "Hasierako proiektuak aurreikusten zuen biribilgune txikiagoa, eskualde-errepideari bakarrik eragiten ziona. Guk Aldundiari esan genion hori gutxiegi izango zela Garagartzatik etorriko den zirkulazioa hartzeko, eta Arrasate mendebaldeko saihesbidean auto-ilara handiak sortzeko arriskua egongo zela. Hala, azkenean, proiektua aldatu zuten eta biribilgune handia egingo dute, oraingo saihesbidea ere hartzen duena", azaltzen du Jose Mari Segoviak.\nAipatzekoa da ere, gidarien eta bidegorria erabiltzen dutenen lasaitasunerako, eragindako bideetako zirkulazioa ez dutela behin ere etengo obrek irauten duten bitartean.


Gaztelaniaren leihoa ETB1en | Bizigiro | Berria\nNekane Murga, Eusko Jaurlaritzako Osasun sailburua. Haren hitz ugari gaztelaniaz eman ditu ETB1ek. RAUL BOGAJO / FOKU Tamaina handiagoan ikusi\nEusko Jaurlaritzaren prentsaurrekoetan ordubetez azalpenak gazteleraz ematea, eta gero euskaraz esaldi bat —gainera, askotan, trabatuta— botatzea ere hizkuntz eskubideen urraketa izango da, ezta? Euskal hiztunok ez al daukagu gure hizkuntzan informatzeko eskubiderik, ETB?». Herritar batek Hizkuntza Eskubideen Behatokira bidalitako kexuetako bat da. Azkeneko asteetan halako ugari jaso dituzte. «Gehien errepikatu dena izan da bai ETB1en, bai Euskadi Irratian, agintariak eta bestelako norbanakoak gaztelaniaz hitz egiten azaltzen zirenean, EITBk irizpidetzat hartu duela bere horretan ematea, gaztelaniaz», azaldu du Agurne Gaubeka Behatokiko zuzendariak. Atzo, adibidez, Sonia Perez Jaurlaritzako Turismo, Merkataritza eta Kontsumo sailburuak gaztelania hutsean eman zituen argibideak. ETB1ek bere horretan eman zuen.\nKexu horiekin gutun bat bidali zion Behatokiak EITBri. Eta euskal irrati-telebista publikoaren erantzuna hau izan da: «Lidergoa duten agintariak direnak dira, eta haien hitzak bitartekaritzarik gabe eskaintzea ezinbestekoa izan da».\nLarrialdi krisi honetan mezu hori nahiko orokorra izaten ari dela uste du Gaubekak: «Norbere erantzukizuna hartu nahi ez eta besteen gainean jarri nahi izatea orokortu da. Erantzukizunak agintarienak dira, baina baita komunikabide batenak ere. Helburu orokorra informatzea da, baina informazioa helarazteko moduak berebiziko garrantzia dauka».\nIzan ere, Behatokiak oroitarazi du EITBren xedeetako bat euskararen normalizazioa dela. Horren kontrako irizpideak hartu dituela salatu du. «Horrek kezkatzen gaitu. Aitzakia gisa jarri direlako presa edo informazioaren garrantzia, informazio hori gaztelaniaz zabaltzeko». EITBk esan du agintarien hitzak gaztelaniaz bitartekaritzarik gabe ematea ezinbestekoa dela. Larria iruditzen zaio hori Behatokiari. «Zer gertatzen da nazioarteko agintariak ingelesez ari direnean? EITBk hori ez digu bitartekaritzarik gabe ematen. Kasu honetan, gaztelaniaz, zergatik bai?».\nEITBk, era berean, erantzun du kexuak aintzat hartu dituztela, eta zenbait neurri hartu. Maiatzaren 5ean ohar bat bidali zieten kazetariei Gaur egun-erako adierazpenak euskaraz jasotzeko ahalegina egiteko esanez. Behatokiaren ustez, ordea, neurriak ez dira praktikan ikusten ari. «Jartzen duzu ETB1, eta eguerdian agintariek gaztelaniaz egiten dituzten agerraldiak gaztelaniaz daude oraindik, bere horretan. ETB1en agintariak gaztelaniaz ari direnean, ez dago azpidatzirik, ezta bestelako euskarazko ahotsik ere».\nEuropako Kontseilura jo du\nEITBren arrazoiak ikusita, Gaubekari iruditzen zaio komunikabideari badagokiola euskarazko adierazpenak «aktiboki» eskatzea. «Kazetari batzuek esan digute euskarazko adierazpenak eskatzen dituztenean beti berandu pasatzen dizkietela. Erantzukizunak partekatuak direla ikusten dugu. Lan gehigarria da eduki batzuk euskaratzea, eta kasu askotan, erraztasunagatik edo presagatik, gaztelaniaz bildu izan dituzte hainbat jenderen hitzak».\nBehatokiko zuzendariaren iritziz, ez zaio garrantzirik ematen informazioa zein hizkuntzatan eta nola zabaltzen den, eta hori inoiz baino garrantzitsuagoa dela ohartarazi du. «Honelako garaietan agintariek ez badute euskara erabiltzen, gero herritarrei nola eskatuko zaie euskaraz aritzeko? Adierazten ari dira garai garrantzitsuetan euskara ez dela beharrezkoa». EITBren kasuan, Behatokia kezkatuta dago. «EITBren gisako komunikabide talde garrantzitsu eta publiko batek egiten duenak eta esaten duenak garrantzi berezia du gizartean; ondorio bereziak izan ditzake».\nBehatokiak txosten bat bidali du Europako Kontseilura, larrialdi egoeran egin diren hizkuntza urraketekin. Europako Kontseiluak berak ohartarazi die estatuei tokiko hizkuntzak aintzat hartu behar direla helarazten diren informazio eta mezuetan, herritarren ongizatea bermatzeko. «Hori garrantzitsua izan daiteke administrazioak presionatze aldera».


martxoa | 2007 | irratia.com\n78. saioa: Euskaltegien mundua Karrajuan\nSaioa entzuteko HEMEN: Aspaldi jarraitzen genuen Karrajua bloga. Baina Korrikaren giro honetan, euskaltegitik atera dugu Benito Fiz sortzailea. Andoni Tolosa ere gurekin izan da. Korrika, euskaltegiak, web 2.0 eta euskararen irakaskuntza… zer ez dugun hizpide izan. Saio berezia izan da, une berezi batean. Korrika Euskal Herri osotik ari den bitartean, Interneten mundu osoan dabil mezu bera.\n77. saioa: Lau urte Irak inbaditu zutela\n2007/03/20 jabea\tIruzkin 1\nSaioa entzuteko HEMEN: Irak inbaditzen hasi zirela lau urte dira. Gaur bezalako egun baten. 2003ko martxoan. Hilabete lehenago Egunkaria itxi ziguten, eta itsasoa beltzez jantzi zuten, agintari berdinek. Orduko errepasoa egin dugu, garaiko testuak eta iragarpenak gurera ekarrita. Gogoeta eginez. Irak, nazioarteko egoera, Internet eta G8 gailurra gero. Denak izan ditugu hizpide.\nAlbisteak 2.0 atalerako albiste teknologikoak gorde ditugu. Modu dinamiko batean, albisteei ahotsa eman, eta bildu.net irratiacom lastermarka bezala gorde ditugu.\n76. saioa: Josu Juaristi GARAko zuzendariarekin\nSaioa entzuteko HEMEN. Josu Juaristi izan da euskal komunikabideetako zuzendarien artean bloga irekitzen lehenengoa. GARA egunkaria berritu eta euskarazko GAUR8 astekaria ere sortu dute, sarea eta papera uztartu asmo dituena. Kazetaritzaz eta Interneti buruz elkarrizketa mamitsua izan dugu.\nAlbisteak 2.0 Teknologia berriak, Internet, musika, literatura… zer ez dugun aipatu gure gaurko emankizun honetan. Eta azkenik Musika librearen tartean, ccmixter kantuak nahasten jarraitu dugu.\n75. saioa: Japonetik Berlinera\nSaioa entzuteko HEMEN. Japonen hasi dugu gure saioa. Lagun bat, entzule bat daukagu han. Skype bidezko elkarrizketan hango bizitzaz, mugikorren iraultzaz, blogak, flickr, youtube… izan ditugu hizpide. Gero, gure musikarien nazioarteko ibilbideetaz mintzatu gara. Berri Txarrak, Fermin Muguruza eta Makala. Zarauztarra Berlinera joango dela eta gurean izan da hizketan.\nAlbisteak 2.0 atalean albiste teknologikoak landu ditugu, eta besteak beste Josu Juaristi Garako zuzendariaren bloga eta Gaur8 proiektua gogoratu ditugu. Bideoak, Feevy, ccmixer proiektua eta beste ere aipagai gurean.